title: Byla T-781/16: 2016 m. lapkričio 9 d. pareikštas ieškinys byloje Puma ir kiti/Komisija

text:
               16.1.2017

               LT

               Europos Sąjungos oficialusis leidinys

               C 14/47

         2016 m. lapkričio 9 d. pareikštas ieškinys byloje Puma ir kiti/Komisija

   (Byla T-781/16)
   (2017/C 014/57)
   Proceso kalba: anglų

      Šalys

      Ieškovai: Puma SE (Hercogenaurachas, Vokietija) ir 8 kiti ieškovai, atstovaujami advokato E. Vermulst

      Atsakovė: Europos Komisija

      Reikalavimai

   Ieškovai Bendrojo Teismo prašo:

               —

               panaikinti 2016 m. rugpjūčio 18 d. Komisijos įgyvendinimo reglamentą (ES) 2016/1395, kuriuo iš naujo nustatomas galutinis antidempingo muitas, galutinai surenkamas laikinasis muitas, nustatytas tam tikrai importuojamai Kinijos Liaudies Respublikos kilmės avalynei su batviršiais iš odos, pagamintai bendrovių „Buckinghan Shoe Mfg Co., Ltd.“, „Buildyet Shoes Mfg.“, „DongGuan Elegant Top Shoes Co. Ltd“, „Dongguan Stella Footwear Co Ltd“, „Dongguan Taiway Sports Goods Limited“, „Foshan City Nanhai Qun Rui Footwear Co.“, „Jianle Footwear Industrial“, „Sihui Kingo Rubber Shoes Factory“, „Synfort Shoes Co. Ltd.“, „Taicang Kotoni Shoes Co. Ltd.“, „Wei Hao Shoe Co. Ltd.“, „Wei Hua Shoe Co. Ltd.“, „Win Profile Industries Ltd“, ir kuriuo įgyvendinamas Teisingumo Teismo sprendimas sujungtose bylose C-659/13 ir C-34/14 (OL L 225, p. 52);

               —

               panaikinti 2016 m. rugsėjo 13 d. Komisijos įgyvendinimo reglamentą (ES) 2016/1647, kuriuo iš naujo nustatomas galutinis antidempingo muitas ir galutinai surenkamas laikinasis muitas, nustatytas tam tikrai importuojamai Vietnamo kilmės avalynei su odiniais batviršiais, pagamintai bendrovių „Best Royal Co. Ltd“, „Lac Cuong Footwear Co., Ltd“, „Lac Ty Co., Ltd“, „Saoviet Joint Stock Company“ („Megastar Joint Stock Company“), „VMC Royal Co Ltd“, „Freetrend Industrial Ltd.“ ir jos susijusios bendrovės „Freetrend Industrial A (Vietnam) Co, Ltd.“, „Fulgent Sun Footwear Co., Ltd“, „General Shoes Ltd“, „Golden Star Co, Ltd“, „Golden Top Company Co., Ltd“, „Kingmaker Footwear Co. Ltd.“, „Tripos Enterprise Inc.“, „Vietnam Shoe Majesty Co., Ltd“, ir kuriuo įgyvendinamas Teisingumo Teismo sprendimas sujungtose bylose C-659/13 ir C-34/14 (OL L 245, p. 16);

               —

               panaikinti 2016 m. rugsėjo 28 d. Komisijos įgyvendinimo reglamentą (ES) 2016/1731, kuriuo iš naujo nustatomas galutinis antidempingo muitas ir galutinai surenkamas laikinasis muitas, nustatytas tam tikrai importuojamai Kinijos Liaudies Respublikos ir Vietnamo kilmės avalynei su odiniais batviršiais, pagamintai bendrovių „General Footwear Ltd“ (Kinija), „Diamond Vietnam Co Ltd“ ir „Ty Hung Footgearmex/Footwear Co. Ltd“, ir kuriuo įgyvendinamas Teisingumo Teismo sprendimas sujungtose bylose C-659/13 ir C-34/14 (OL L 262, p. 4) ir

               —

               priteisti iš Europos Komisijos ieškovų patirtas bylinėjimosi išlaidas.

      Ieškinio pagrindai ir pagrindiniai argumentai

   Grįsdami ieškinį ieškovai remiasi penkiais pagrindais.

               1.

               Pirmasis ieškinio pagrindas, grindžiamas tuo, kad visų pirma Komisija neturėjo kompetencijos priimti ginčijamus reglamentus.

               2.

               Antrasis ieškinio pagrindas, grindžiamas tuo, kad Komisija, pažeisdama SESV 296 straipsnį, nenurodė aiškaus teisinio pagrindo ginčijamiems reglamentams priimti ir pažeidė ieškovų teisę į gynybą ir teisę į veiksmingą teisminę apsaugą.

               3.

               Trečiasis ieškinio pagrindas, grindžiamas tuo, kad su avalyne susijusios užbaigtos procedūros atnaujinimas ir nebegaliojančio antidempingo muito nustatymas atgaline data ieškovų tiekėjams i) neturi teisinio pagrindo, pagrįstas akivaizdžia SESV 266 straipsnio ir Pagrindinio reglamento taikymo klaida ir pažeidė šį reglamentą, ii) nesuderinamas su teisėtų lūkesčių apsaugos, teisinio saugumo ir netaikymo atgaline data principais ir iii) nesuderinamas su SESV 266 straipsniu, pažeidė SESV 5 straipsnio 4 dalį ir pagrįstas Komisijos piktnaudžiavimu įgaliojimais.

               4.

               Ketvirtasis ieškinio pagrindas, grindžiamas tuo, kad dėl muito nustatymo atgaline data trimis ginčijamais reglamentais diskriminuojami ieškovai.

               5.

               Penktasis ieškinio pagrindas, grindžiamas tuo, kad rinkos ekonomikos režimo ir ieškovų tiekėjų individualaus režimo prašymų vertinimo tvarka buvo diskriminuojanti ir pagrįsta Komisijos piktnaudžiavimu įgaliojimais.


title: Byla C-362/09 P: 2009 m. rugsėjo 11 d. Athinaïki Techniki AE pateiktas apeliacinis skundas dėl 2009 m. birželio 29 d. Pirmosios instancijos teismo (ketvirtoji kolegija) priimtos nutarties byloje T-94/05 Athinaïki Techniki AE prieš Europos Bendrijų Komisiją

text:
               19.12.2009

               LT

               Europos Sąjungos oficialusis leidinys

               C 312/13

         2009 m. rugsėjo 11 d.Athinaïki Techniki AE pateiktas apeliacinis skundas dėl 2009 m. birželio 29 d. Pirmosios instancijos teismo (ketvirtoji kolegija) priimtos nutarties byloje T-94/05 Athinaïki Techniki AE prieš Europos Bendrijų Komisiją

   (Byla C-362/09 P)
   2009/C 312/21
   Proceso kalba: prancūzų

      Šalys

      Apeliantė: Athinaïki Techniki AE, atstovaujama advokato S. A. Pappas

      Kitos proceso šalys: Europos Bendrijų Komisija, Athens Resort Casino AE Symmetochon

      Apeliantės reikalavimai

               —

               Panaikinti skundžiamą nutartį.

               —

               Patenkinti pirmojoje instancijoje pateiktus reikalavimus.

               —

               Priteisti iš Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

   Grįsdama savo apeliacinį skundą apeliantė remiasi keturiais pagrindais.
   Pirmuoju pagrindu ji teigia, kad Pirmosios instancijos teismas neteisingai aiškino ankstesnę Teisingumo Teismo praktiką dėl administracinio akto atšaukimo teisėtumo sąlygų. Iš tikrųjų atšaukimas yra teisėtas, kai konstatuojamas akto neteisėtumas ir jis yra panaikinamas per protingą terminą. Tačiau šiuo atveju Komisijos aktas buvo atšauktas nepateikiant jokių motyvų praėjus daugiau nei ketveriems metams po jo priėmimo.
   Antruoju pagrindu Athinaïki Techniki teigia, kad nenusprendęs dėl jos iškelto piktnaudžiavimo įgaliojimais klausimo Pirmosios instancijos teismas padarė teisės klaidą. Iš tikrųjų atšaukdama ginčijamą sprendimą Komisija siekė ne jį atšaukti tam, kad būtų paisoma teisėtumo principo, bet išvengti Bendrijos teismo kontrolės.
   Trečia, apeliantė konstatuoja, kad, kitaip negu buvo nuspręsta skundžiamoje nutartyje, ji tebeturi interesą siekti, kad būtų priimtas teismo sprendimas panaikinti ginčijamą Komisijos sprendimą. Komisijai atšaukus nagrinėjamą aktą tokio atšaukimo pasekmės iš tikrųjų negali apsiriboti preliminarios tyrimo procedūros pradėjimu iš naujo. Teismui priėmus panaikinimo sprendimą Komisija privalėjo arba pradėti formalią valstybės pagalbos tyrimo procedūrą, arba pasiūlyti valstybei narei panaikinti ar pakeisti nagrinėjamą pagalbą. Todėl manydamas, kad vienintelė ginčijamo sprendimo panaikinimo pasekmė yra pareiga pradėti preliminarią tyrimo procedūrą, Pirmosios instancijos teismas padarė teisės klaidą.
   Galiausiai apeliantė mano, kad Pirmosios instancijos teismas neatsižvelgė į Teisingumo Teismo sprendimo res judicata galią susijusioje byloje C-521/06 P. Iš šio sprendimo matyti, kad Komisija negalėjo nesiimti jokių administracinių veiksmų vykstant valstybės pagalbos tyrimo procedūrai. Komisijos atliktas ginčijamo sprendimo atšaukimas kaip tik ir lėmė nieko neveikimą, o tokio veiksmo nepasmerkęs Pirmosios instancijos teismas padarė dar vieną teisės klaidą.


title: Byla C-483/13: 2013 m. rugsėjo 10 d. Juzgado de Primera Instancia e Instrucción n °2 de Marchena (Ispanija) pateiktas prašymas priimti prejudicinį sprendimą byloje Unicaja Banco SA prieš Steluta Grigore

text:
               30.11.2013

               LT

               Europos Sąjungos oficialusis leidinys

               C 352/4

         2013 m. rugsėjo 10 d.Juzgado de Primera Instancia e Instrucción no 2 de Marchena (Ispanija) pateiktas prašymas priimti prejudicinį sprendimą byloje Unicaja Banco SA prieš Steluta Grigore

   (Byla C-483/13)
   2013/C 352/07
   Proceso kalba: ispanų

      Prašymą priimti prejudicinį sprendimą pateikęs teismas

      Juzgado de Primera Instancia e Instrucción no 2 de Marchena

      Šalys pagrindinėje byloje

      Ieškovė: Unicaja Banco SA

      Atsakovė: Steluta Grigore

      Prejudiciniai klausimai

               1.

               Ar pagal 1993 m. balandžio 5 d. Tarybos direktyvą 93/13/EEB dėl nesąžiningų sąlygų sutartyse su vartotojais (1), o ypač jos 6 straipsnio 1 dalį, siekiant užtikrinti vartotojų ir naudotojų apsaugą ir vadovaujantis lygiavertiškumo ir veiksmingumo principais, nacionalinis teismas, įvertinęs, kad hipoteka užtikrintos paskolos sutarties sąlyga dėl palūkanų už laiku nesumokėtas įmokas yra nesąžininga, turi pripažinti, kad ši sąlyga yra negaliojanti ir teisiškai neįpareigojanti, ar, atvirkščiai, turi sušvelninti šią sutarties sąlygą dėl palūkanų nurodydamas išieškotojui arba paskolos davėjui perskaičiuoti palūkanas?

               2.

               Ar 2013 m. gegužės 14 d. Įstatymo 1/2013 Antrąja pereinamojo laikotarpio nuostata aiškiai ribojama vartotojo intereso apsauga dėl to, kad ja teismas netiesiogiai įpareigojamas sušvelninti nesąžininga kvalifikuotą sutarties sąlygą dėl palūkanų už laiku nesumokėtas įmokas ir, perskaičiavus nustatytas palūkanas, palikti galioti nesąžiningą sąlygą, o ne pripažinti, kad ši sąlyga negalioja ir vartotojui neprivaloma?

               3.

               Ar 1993 m. balandžio 5 d. Tarybos direktyvai 93/13/EEB dėl nesąžiningų sąlygų sutartyse su vartotojais, o ypač jos 6 straipsnio 1 daliai, prieštarauja 2013 m. gegužės 14 d. Įstatymo 1/2013 Antroji pereinamojo laikotarpio nuostata, kuria trukdoma taikyti lygiavertiškumo ir veiksmingumo principus vartotojų apsaugos srityje ir taikyti sankciją — pripažinti negaliojančia ir neprivaloma nesąžiningą sutarties sąlygą dėl palūkanų už laiku nesumokėtas įmokas, įtvirtintą iki 2013 m. gegužės 14 d. Įstatymo 1/2013 įsigaliojimo sudarytoje hipoteka užtikrintoje paskolos sutartyje?

      (1)  OL L 95, p. 29; 2004 m. specialusis leidimas lietuvių k., 15 sk. 2 t., p. 288.


title: Byla T-258/13: 2013 m. gegužės 3 d. pareikštas ieškinys byloje Matratzen Concord prieš VRDT — KBT (ARKTIS)

text:
               20.7.2013

               LT

               Europos Sąjungos oficialusis leidinys

               C 207/42

         2013 m. gegužės 3 d. pareikštas ieškinys byloje Matratzen Concord prieš VRDT — KBT (ARKTIS)

   (Byla T-258/13)
   2013/C 207/70
   Kalba, kuria surašytas ieškinys: vokiečių

      Šalys

      Ieškovė: Matratzen Concord GmbH (Kelnas, Vokietija), atstovaujama advokato I. Selting

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: KBT & Co. Ernst Kruchen agenzia commerciale sociétá in accomandita (Lokarnas, Šveicarija)

      Reikalavimai

   Ieškovė Bendrojo Teismo prašo:

               —

               panaikinti 2013 m. kovo 4 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 2133/2011-4,

               —

               priteisti iš atsakovės bylinėjimosi išlaidas, įskaitant ir išlaidas, susijusias su procesu Apeliacinėje taryboje.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas ARKTIS 20 ir 24 klasių prekėms — Bendrijos prekių ženklas Nr. 2 818 680.

      Bendrijos prekių ženklo savininkas: KBT & Co. Ernst Kruchen agenzia commerciale sociétá in accomandita.

      Šalis, prašanti pripažinti Bendrijos prekių ženklo registraciją negaliojančia: ieškovė.

      Anuliavimo skyriaus sprendimas: iš dalies patenkinti skundą.

      Apeliacinės tarybos sprendimas: atmesti apeliacinį skundą.

      Ieškinio pagrindai: Reglamento Nr. 207/2009 51 straipsnio 1 dalies a punkto pažeidimas.


title: 2005 m. balandžio 21 d. Teisingumo Teismo sprendimas (antroji kolegija), Byloje C-140/03 Europos Bendrijų Komisija prieš Graikijos Respubliką (Valstybės įsipareigojimų neįvykdymas — EB sutarties 43 ir 48 straipsniai — Optikai — Įsisteigimo sąlygos — Optikos parduotuvių atidarymas ir eksploatavimas — Apribojimai — Pateisinimas — Proporcingumo principas)

text:
               11.6.2005

               LT

               Europos Sąjungos oficialusis leidinys

               C 143/8

      TEISINGUMO TEISMO SPRENDIMAS

   (antroji kolegija)
   2005 m. balandžio 21 d.
   Byloje C-140/03 Europos Bendrijų Komisija prieš Graikijos Respubliką
       (1)

   (Valstybės įsipareigojimų neįvykdymas - EB sutarties 43 ir 48 straipsniai - Optikai - Įsisteigimo sąlygos - Optikos parduotuvių atidarymas ir eksploatavimas - Apribojimai - Pateisinimas - Proporcingumo principas)
   (2005/C 143/07)
   Proceso kalba: graikų
   Byloje C-140/03 Europos Bendrijų Komisija, atstovaujama M. Patakia, prieš Graikijos Respubliką, atstovaujamą E. Skandalou, dėl 2003 m. kovo 27 d. pareikšto ieškinio pagal EB sutarties 226 straipsnį, Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai R. Silva de Lapuerta, C. Gulmann (pranešėjas), P. Kūris ir G. Arestis; generalinis advokatas D. Ruiz-Jarabo Colomer, sekretorė: vyriausioji administratorė L. Hewlett, 2005 m. balandžio 21 d. priėmė sprendimą, kurio rezoliucinėje dalyje nurodyta:

               1)

               Priimdama ir palikdama galioti įstatymą Nr. 971/79 dėl teisės verstis optiko veikla bei optikos parduotuvių, pagal kurį diplomuotam optikui fiziniam asmeniui neleidžiama eksploatuoti daugiau negu vienos optikos parduotuvės, Graikijos Respublika neįvykdė savo įsipareigojimų pagal EB sutarties 43 straipsnį.

               2)

               Priimdama ir palikdama galioti įstatymą Nr. 971/79 ir įstatymą Nr. 2646/98 dėl nacionalinės socialinio aprūpinimo sistemos vystymo ir kitų nuostatų, pagal kuriuos fizinis asmuo Graikijoje gali atidaryti optikos parduotuvę šiomis sąlygomis:

                           —

                           leidimas atidaryti ir eksploatuoti optikos parduotuvę suteiktas pripažinto optiko fizinio asmens vardu; asmuo, turintis leidimą eksploatuoti parduotuvę valdo bent 50 proc. bendrovės kapitalo ir šia dalimi jam tenka šios bendrovės pelnas ir nuostoliai; ir bendrovė veikia kaip tikroji ar komanditinė ūkinė bendrija, ir

                           —

                           atitinkamas optikas dalyvauja tik vienoje kitoje bendrovėje, kuriai priklauso optikos parduotuvė, su sąlyga, kad leidimas atidaryti ir eksploatuoti šią parduotuvę yra suteiktas kito pripažinto optiko vardu,

                     Graikijos Respublika neįvykdė savo įsipareigojimų pagal EB sutarties 43 ir 48 straipsnius.

               3)

               Priteisti iš Graikijos Respublikos bylinėjimosi išlaidas.

      (1)  OL C 135, 2003 6 7.


title: Byla T-80/06  2006 m. kovo 3 d.  pareikštas ieškinys byloje  Budapesti Erőmű prieš Komisiją

text:
               6.5.2006

               LT

               Europos Sąjungos oficialusis leidinys

               C 108/25

         2006 m. kovo 3 d. pareikštas ieškinys byloje Budapesti Erőmű prieš Komisiją

   (Byla T-80/06)
   (2006/C 108/46)
   Proceso kalba: anglų
   Šalys

      Ieškovė: Budapesti Erőmű„Zártköruen Működő Részvénytársaság“ (Budapeštas, Vengrija), atstovaujama solicitor M. Powell, advokatų C. Arhold ir K. Struckmann

      Atsakovė: Europos Bendrijų Komisija
   Ieškovės reikalavimai

               —

               Panaikinti 2005 m. lapkričio 9 d. Europos Komisijos sprendimą pradėti oficialią tyrimo procedūrą valstybės pagalbos byloje C 41/2005 (ex NN 49/2005) — Vengrijos per didelės sąnaudos — arba, nepatenkinus šio reikalavimo, panaikinti šį sprendimą ta apimtimi, kiek jis susijęs su ieškovės sudarytomis elektros energijos pirkimo sutartimis.

               —

               Priteisti ieškovei bylinėjimosi išlaidas.

               —

               Imtis kitų ar tolesnių veiksmų, kurių reikia teisingumui įvykdyti.

         Ieškinio pagrindai ir pagrindiniai argumentai
   Ieškovė yra Vengrijos centralizuoto šildymo tiekėja ir elektros energijos gamintoja. Ginčijamu sprendimu Komisija nusprendė pradėti oficialią tyrimo procedūrą dėl tariamos naujos valstybės pagalbos, kurią sudaro elektros energijos pirkimo sutartys, sudarytos tarp Vengrijos elektros energijos gamintojų ir Vengrijos valstybinio tinklo operatoriaus (1).
   Grįsdama savo ieškinį, ieškovė teigia, kad Komisija neturėjo kompetencijos priimti ginčijamą sprendimą. Ieškovės teigimu, remiantis Stojimo sutarties (2) 4 priedo 3 dalies 1 skirsniu bei Tarybos Reglamento Nr. 659/1999 (3) 1 straipsnio b dalimi, Komisija turi kompetenciją tik tų pagalbos priemonių atžvilgiu, kurios vis dar yra taikomos ir po naujos valstybės narės įstojimo datos. Ieškovė teigia, kad elektros energijos pirkimo sutartys buvo sudarytos iki įstojimo ir po įstojimo nebuvo taikytos.
   Ieškovė taip pat teigia, kad Komisija, pradėdama oficialią tyrimo procedūrą neturėdama jokių objektyvių priežasčių manyti, jog ieškovės elektros energijos pirkimo sutartys sudaro valstybės pagalbą, padarė akivaizdžias teisės ir vertinimo klaidas. Ieškovės teigimu, Komisija, vertindama elektros energijos pirkimo sutarčių pobūdį, neatsižvelgė į sutarčių sudarymo metu egzistavusias aplinkybes, netinkamai įvertino ekonominės naudos, konkurencijos iškraipymo bei įtakos prekybai sąvokas EB 87 straipsnio 1 dalies prasme.
   Ieškovė taip pat teigia, jog Komisija suklydo, pripažindama, kad elektros energijos pirkimo sutartys sudaro naują pagalbą, nes jos buvo sudarytos prieš Vengrijos elektros energijos rinkai tampant atvirai konkurencijai.
   Galiausiai ieškovė teigia, kad ginčijamas sprendimas yra netinkamai pagrįstas.

      (1)  Valstybės pagalba — Vengrija — Valstybės pagalba C 41/2005 (ex NN 49/2005) — Vengrijos per didelės sąnaudos — Kvietimas pateikti pastabas pagal EB sutarties 88 straipsnio 2 dalį (Tekstas svarbus EEE) (OL 2005 C 324, p. 12)

      (2)  Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir Sutarčių, kuriomis yra grindžiama Europos Sąjunga, pritaikomųjų pataisų – IV priedas: Stojimo akto 22 straipsnyje nurodytas sąrašas – 3. Konkurencijos politika (OL 2003 L 236, p. 797)

      (3)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties [88] straipsnio taikymo taisykles (OL L 83, p. 1)


title: Byla T-154/13: 2013 m. kovo 14 d. pareikštas ieškinys byloje Jiangsu Jiasheng Photovoltaic Technology prieš Komisiją

text:
               27.4.2013

               LT

               Europos Sąjungos oficialusis leidinys

               C 123/27

         2013 m. kovo 14 d. pareikštas ieškinys byloje Jiangsu Jiasheng Photovoltaic Technology prieš Komisiją

   (Byla T-154/13)
   2013/C 123/48
   Proceso kalba: anglų

      Šalys

      Ieškovė: Jiangsu Jiasheng Photovoltaic Technology Co., Ltd (Yixing, Kinija), atstovaujama solisitoriaus R. MacLean

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti šį ieškinį priimtinu,

               —

               panaikinti 2013 m. sausio 3 d. Komisijos laiške nurodytą jos sprendimą, kuriame nurodyta, kad į ieškovės prašymą taikyti jai rinkos ekonomikos režimą (RER) nebebus atsižvelgiama,

               —

               priteisti iš atsakovės ir bet kurios įstojančios į bylą šalies ieškovės patirtas bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi dviem pagrindais.

               1.

               Pirmasis ieškinio pagrindas susijęs su tuo, kad ginčijamą sprendimą reikia panaikinti, nes Komisija padarė akivaizdžią vertinimo klaidą, kai pažeidė ieškovės teisę į teisėtų lūkesčių apsaugą ir proporcingumo principą neteisėtai be pateisinamos priežasties nenagrinėjusi ieškovės prašymo taikyti jai rinkos ekonomikos režimą per antidempingo tyrimą.

               2.

               Antrasis ieškinio pagrindas susijęs su tuo, kad ginčijamą sprendimą reikia panaikinti, nes Komisija padarė akivaizdžią vertinimo klaidą, kai pažeidė teisinio saugumo ir Europos Sąjungos teisės aktų negaliojimo atgal principus neteisėtai be pateisinamos priežasties nenagrinėjusi ieškovės prašymo taikyti jai RER per antidempingo tyrimą.


title: Byla T-229/15: 2015 m. gegužės 4 d. pareikštas ieškinys byloje European Dynamics Luxembourg ir kt./Europos bankininkystės institucija

text:
               10.8.2015

               LT

               Europos Sąjungos oficialusis leidinys

               C 262/31

         2015 m. gegužės 4 d. pareikštas ieškinys byloje European Dynamics Luxembourg ir kt./Europos bankininkystės institucija

   (Byla T-229/15)
   (2015/C 262/42)
   Proceso kalba: graikų

      Šalys

      Ieškovės: European Dynamics Luxembourg SA (Liuksemburgas, Liuksemburgas), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Αtėnai, Graikija), European Dynamics Belgium SA (Briuselis, Belgija), atstovaujamos advokatų I. Abazis ir M. Sfyri

      Atsakovė: Europos bankininkystės institucija (EBI)

      Reikalavimai

   Ieškovės Bendrojo Teismo prašo:

               —

               panaikinti EBI sprendimą, ieškovėms įteiktą 2015 m. kovo 2 d. Europos bankininkystės institucijos vykdomojo direktoriaus raštu, kuriuo EBI atmetė ieškovių pasiūlymą ribotame konkurse N. 2014/S 158–283576 (EBA/2014/06/OPS/SER/RT) „Aprūpinimas vidaus darbo jėga; 1 dalis; Aprūpinimas vidaus darbo jėga informacinių technologijų sektoriuje“;

               —

               nurodyti EBI kompensuoti ieškovių nuostolius dėl prarastos galimybės būti klasifikuotoms pirmoje vietoje, kiek tai susiję EBA/2014/06/OPS/SER/RT pagrindų susitarimo 1 dalimi, kuriuos ieškovės ex aequo et bono įvertino trimis šimtais tūkstančių eurų (3 00  000 EUR) su palūkanomis nuo sprendimo priėmimo datos ar kita suma, kuri Bendrojo Teismo nuomone yra tikama, ir

               —

               nurodyti EBI padengti visas ieškovių bylinėjimosi išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi dviem pagrindais.

               1.

               Pirmasis ieškinio pagrindas, susijęs su EBI pareigos motyvuoti pažeidimu, nes nepakankamai motyvavo ieškovių techninio pasiūlymo vertinimą.

               2.

               Antrasis ieškinio pagrindas, susijęs su sutartinių dokumentų ir Sąjungos teisės pažeidimu, nes buvo akivaizdžių vertinimo klaidų.


title: Byla T-282/13: 2013 m. gegužės 22 d. pareikštas ieškinys byloje Iglotex prieš VRDT — Iglo Foods Group (IGLOTEX)

text:
               20.7.2013

               LT

               Europos Sąjungos oficialusis leidinys

               C 207/52

         2013 m. gegužės 22 d. pareikštas ieškinys byloje Iglotex prieš VRDT — Iglo Foods Group (IGLOTEX)

   (Byla T-282/13)
   2013/C 207/84
   Kalba, kuria surašytas ieškinys: anglų

      Šalys

      Ieškovė: Iglotex S.A. (Skurčas, Lenkija), atstovaujama advokatų I. Helbig, P. Hansmersmann ir S. Rengshausen,

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Iglo Foods Group Ltd (Feltamas, Jungtinė Karalystė)

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą;

               —

               panaikinti Protestų skyriaus sprendimą;

               —

               nurodyti VRDT padengti bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: vaizdinis prekių ženklas, turintis žodinį elementą IGLOTEX — Bendrijos prekių ženklo paraiška Nr. 9 283 367 29 ir 30 klasių prekėms.

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.

      Prekių ženklas ar žymuo, kuriuo remiamasi: žodinis prekių ženklas IGLO 29 ir 30 klasių prekėms — Bendrijos prekių ženklo paraiška Nr. 5 740 238.

      Protestų skyriaus sprendimas: patenkinti protestą dėl visų ginčijamų prekių.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento (EB) Nr. 207/2009 8 straipsnio 1 dalies b punkto pažeidimas


title: Byla C-273/11: 2012 m. rugsėjo 6 d. Teisingumo Teismo (antroji kolegija) sprendimas byloje ( Baranya Megyei Bíróság (Vengrija) prašymas priimti prejudicinį sprendimą) Mecsek-Gabona Kft prieš Nemzeti Adó- és Vámhivatal Dél-dunántúli Regionális Adó Főigazgatósága (PVM — Direktyva 2006/112/EB — 138 straipsnio 1 dalis — Bendrijos vidaus sandorio, kuriam būdinga tai, kad įgijėjas privalo suorganizuoti prekės, nuo kurios pakrovimo į transporto priemonę momento jis gali ja disponuoti kaip savininkas, vežimą, neapmokestinimo sąlygos — Pardavėjo pareiga įrodyti, kad prekė fiziškai išgabenta iš tiekimo valstybės narės teritorijos — Įgijėjo PVM mokėtojo kodo išbraukimas atgaline data)

text:
               17.11.2012

               LT

               Europos Sąjungos oficialusis leidinys

               C 355/6

         2012 m. rugsėjo 6 d. Teisingumo Teismo (antroji kolegija) sprendimas byloje (Baranya Megyei Bíróság (Vengrija) prašymas priimti prejudicinį sprendimą) Mecsek-Gabona Kft prieš Nemzeti Adó- és Vámhivatal Dél-dunántúli Regionális Adó Főigazgatósága

   (Byla C-273/11) (1)

   (PVM - Direktyva 2006/112/EB - 138 straipsnio 1 dalis - Bendrijos vidaus sandorio, kuriam būdinga tai, kad įgijėjas privalo suorganizuoti prekės, nuo kurios pakrovimo į transporto priemonę momento jis gali ja disponuoti kaip savininkas, vežimą, neapmokestinimo sąlygos - Pardavėjo pareiga įrodyti, kad prekė fiziškai išgabenta iš tiekimo valstybės narės teritorijos - Įgijėjo PVM mokėtojo kodo išbraukimas atgaline data)
   2012/C 355/09
   Proceso kalba: vengrų

      Prašymą priimti prejudicinį sprendimą pateikęs teismas

      Baranya Megyei Bíróság

      Šalys pagrindinėje byloje

      Ieškovė: Mecsek-Gabona Kft

      Atsakovė: Nemzeti Adó- és Vámhivatal Dél-dunántúli Regionális Adó Főigazgatósága

      Dalykas

   Prašymas priimti prejudicinį sprendimą — Baranya Megyei Bíróság — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1 ir klaidų ištaisymas OL L 335, 2007 12 20, p. 60) 138 straipsnio 1 dalies išaiškinimas — Bendrijos vidaus sandorio, kuriam būdinga tai, kad įgijėjas privalo suorganizuoti prekės, nuo kurios pakrovimo į transporto priemonę momento jis gali ja disponuoti kaip savininkas, vežimą, neapmokestinimo sąlygos — Apmokestinamojo asmens pareiga įrodyti, kad prekė vežta į kitą valstybę narę ir kad ji fiziškai išgabenta iš tiekimo valstybės narės teritorijos

      Rezoliucinė dalis

               1.

               2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos, iš dalies pakeistos 2010 m. gruodžio 7 d. Tarybos direktyva 2010/88/ES, 138 straipsnio 1 dalis turi būti aiškinama taip, kad ja nedraudžiama tai, jog tokiomis aplinkybėmis, kaip antai nagrinėjamos pagrindinėje byloje, tiekėjui atsisakoma suteikti teisę neapmokestinti tiekimą Bendrijos viduje su sąlyga, kad, atsižvelgiant į objektyvius įrodymus, nustatoma, jog jis neįvykdė jam tenkančių pareigų įrodymų srityje arba kad žinojo ar turėjo žinoti, kad jo įvykdytas sandoris buvo įgijėjo sukčiavimo dalis, ir nesiėmė visų pagrįstų prieinamų priemonių išvengti savo dalyvavimo sukčiaujant.

               2.

               Negalima atsisakyti leisti tiekėjui neapmokestinti tiekimą Bendrijos viduje, kaip tai suprantama pagal Direktyvos 2006/112, iš dalies pakeistos Direktyva 2010/88, 138 straipsnio 1 dalį, vien dėl to, kad kitos valstybės narės mokesčių administratorius vėliau nei įvykdytas prekių tiekimas išbraukė įgijėjo PVM mokėtojo kodą atgaline data, ankstesne nei šio tiekimo data.

      (1)  OL C 269, 2011 9 10.


title: Byla T-193/07 2008 m. rugsėjo 23 d. Pirmosios instancijos teismo nutartis byloje Gόrażdże Cement prieš Komisiją ( Ieškinys dėl panaikinimo — Direktyva 2003/87/EB — Šiltnamio efektą sukeliančių dujų emisijos leidimų sistema — Nacionalinio šiltnamio efektą sukeliančių dujų emisijos leidimų paskirstymo planas Lenkijai 2008-2012 metų laikotarpiui — Komisijos sprendimas nepateikti prieštaravimų esant tam tikroms sąlygoms — Valstybių narių kompetencija individualiai paskirstant dujų emisijos leidimus — Tiesioginio poveikio nebuvimas — Nepriimtinumas )

text:
               22.11.2008

               LT

               Europos Sąjungos oficialusis leidinys

               C 301/36

         2008 m. rugsėjo 23 d. Pirmosios instancijos teismo nutartis byloje Gόrażdże Cement prieš Komisiją

   (Byla T-193/07) (1)

   („Ieškinys dėl panaikinimo - Direktyva 2003/87/EB - Šiltnamio efektą sukeliančių dujų emisijos leidimų sistema - Nacionalinio šiltnamio efektą sukeliančių dujų emisijos leidimų paskirstymo planas Lenkijai 2008-2012 metų laikotarpiui - Komisijos sprendimas nepateikti prieštaravimų esant tam tikroms sąlygoms - Valstybių narių kompetencija individualiai paskirstant dujų emisijos leidimus - Tiesioginio poveikio nebuvimas - Nepriimtinumas“)
   (2008/C 301/60)
   Proceso kalba: anglų
   Šalys

      Ieškovė: Gόrażdże Cement S.A. (Chorula, Lenkija), atstovaujama advokato P. Muñiz ir solisitoriaus R. Forbes

      Atsakovė: Europos Bendrijų Komisija, atstovaujama U. Wölker ir D. Lawunmi
   Dalykas
   Prašymas panaikinti 2007 m. kovo 26 d. Komisijos sprendimą C(2007) 1295 galutinis dėl nacionalinio šiltnamio efektą sukeliančių dujų emisijos leidimų paskirstymo plano, kurį 2008–2012 metų laikotarpiui Lenkijos Respublika pateikė pagal 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (OL L 275, p. 32)
   Rezoliucinė dalis

               1.

               Ieškinį atmesti kaip nepriimtiną.

               2.

                  Gόrażdże Cement S.A. padengia savo ir Komisijos bylinėjimosi išlaidas.

      (1)  OL C 170, 2007 7 21.


title: Byla C-224/09: 2010 m. spalio 7 d. Teisingumo Teismo (penktoji kolegija) sprendimas ( Tribunale di Bolzano (Italija) prašymas priimti prejudicinį sprendimą) baudžiamojoje byloje prieš Martha Nussbaumer (Prašymas priimti prejudicinį sprendimą — Direktyva 92/57/EEB — Minimalūs saugos ir sveikatos reikalavimai, taikomi laikinosiose arba kilnojamosiose statybvietėse — 3 straipsnis — Pareiga skirti saugos ir sveikatos koordinatorių bei parengti saugos ir sveikatos planą)

text:
               4.12.2010

               LT

               Europos Sąjungos oficialusis leidinys

               C 328/8

         2010 m. spalio 7 d. Teisingumo Teismo (penktoji kolegija) sprendimas (Tribunale di Bolzano (Italija) prašymas priimti prejudicinį sprendimą) baudžiamojoje byloje prieš Martha Nussbaumer
   (Byla C-224/09) (1)

   (Prašymas priimti prejudicinį sprendimą - Direktyva 92/57/EEB - Minimalūs saugos ir sveikatos reikalavimai, taikomi laikinosiose arba kilnojamosiose statybvietėse - 3 straipsnis - Pareiga skirti saugos ir sveikatos koordinatorių bei parengti saugos ir sveikatos planą)
   2010/C 328/11
   Proceso kalba: italų

      Prašymą priimti prejudicinį sprendimą pateikęs teismas

      Tribunale di Bolzano

      Šalis pagrindinėje baudžiamojoje byloje

   Martha Nussbaumer

      Dalykas

   Prašymas priimti prejudicinį sprendimą — Tribunale di Bolzano — 1992 m. birželio 24 d. Tarybos direktyvos 92/57/EEB dėl būtiniausių saugos ir sveikatos reikalavimų laikinosiose arba kilnojamosiose statybvietėse įgyvendinimo (aštuntosios atskiros direktyvos, kaip numatyta Direktyvos 89/391/EEB 16 straipsnio 1 dalyje) (OL L 245, p. 6; 2004 m. specialusis leidimas lietuvių k., 5 sk., 2 t., p. 71) 3 dalies išaiškinimas — Privatūs darbai, kuriems nereikia statybos leidimo — Išimtis, kada netaikoma pareiga skirti projekto parengimo ar vykdymo saugos ir sveikatos koordinatorių.

      Rezoliucinė dalis

   1992 m. birželio 24 d. Tarybos direktyvos 92/57/CEE dėl būtiniausių saugos ir sveikatos reikalavimų laikinosiose arba kilnojamosiose statybvietėse įgyvendinimo (Aštuntoji atskira direktyva, kaip numatyta Direktyvos 89/391/EEB 16 straipsnio 1 dalyje) 3 straipsnį reikia aiškinti taip:

               —

               šio straipsnio 1 dalimi draudžiami nacionalinės teisės aktai, pagal kuriuos privačių darbų, kuriems nereikia leidimo, statybvietėje, kur dirba kelios įmonės, užsakovui ar darbų vykdytojui netaikoma pareiga skirti saugos ir sveikatos koordinatorių rengiant darbų projektą arba bet kuriuo atveju prieš pradedant vykdyti darbus,

               —

               to paties straipsnio 2 dalimi draudžiami nacionalinės teisės aktai, kurie apriboja projekto darbų vykdytojui taikomą pareigą parengti saugos ir sveikatos planą tik tuo atveju, kai privačių darbų, kuriems nereikia statybos leidimo, statybvietėse dirba kelios įmonės ir kai Direktyvos 92/57 II priede numatyti konkretūs pavojai netaikomi kaip šios pareigos kriterijus.

      (1)  OL C 205, 2009 8 29.


title: Byla C-233/10: 2010 m. gegužės 11 d. pareikštas ieškinys byloje Europos Komisija prieš Nyderlandų Karalystę

text:
               17.7.2010

               LT

               Europos Sąjungos oficialusis leidinys

               C 195/13

         2010 m. gegužės 11 d. pareikštas ieškinys byloje Europos Komisija prieš Nyderlandų Karalystę

   (Byla C-233/10)
   2010/C 195/18
   Proceso kalba: olandų

      Šalys

      Ieškovė: Europos Komisija, atstovaujama A. Nijenhuis ir H. te Winkel

      Atsakovė: Nyderlandų Karalystė

      Ieškovės reikalavimai

               —

               Pripažinti, kad nepriėmusi 2007 m. rugsėjo 5 d. Europos Parlamento ir Tarybos direktyvą 2007/44/EB, iš dalies keičiančią Tarybos direktyvą 92/49/EEB ir direktyvas 2002/83/EB, 2004/39/EB, 2005/68/EB ir 2006/48/EB dėl riziką ribojančio vertinimo tvarkos taisyklių ir vertinimo kriterijų, taikomų akcijų paketų įsigijimui ir didinimui finansų sektoriuje, (1) įgyvendinančių įstatymų ir kitų teisės aktų ir bet kuriuo atveju apie tai nepranešusi Komisijai, Nyderlandų Karalystė pažeidė šią direktyvą.

               —

               Priteisti iš Nyderlandų Karalystės bylinėjimosi išlaidas.

      Ieškinio pagrindai ir pagrindiniai argumentai

   Terminas perkelti direktyvą į nacionalinę teisę baigėsi 2009 m. kovo 19 dieną.

      (1)  OL L 247, p. 1.


title: Byla C-367/05  Hof van Cassatie van België 2005 m. rugsėjo 6 d.  nutartimi pateiktas prašymas priimti prejudicinį sprendimą baudžiamojoje byloje  prieš Norma Kraaijenbrink

text:
               25.2.2006

               LT

               Europos Sąjungos oficialusis leidinys

               C 48/10

      Hof van Cassatie van België2005 m. rugsėjo 6 d. nutartimi pateiktas prašymas priimti prejudicinį sprendimą baudžiamojoje byloje prieš Norma Kraaijenbrink

   (Byla C-367/05)
   (2006/C 48/21)
   Proceso kalba: olandų

      Hof van Cassatie van België2005 m. rugsėjo 6 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. rugsėjo 29 d., priimti prejudicinį sprendimą baudžiamojoje byloje prieš Norma Kraaijenbrink.

      Hof van Cassatie van België prašo Teisingumo Teismo atsakyti į šiuos klausimus:

               1.

               Ar 1990 m. birželio 19 d. konvencijos, įgyvendinančios Šengeno susitarimą (1), 54 straipsnis kartu su šios konvencijos 71 straipsniu aiškintinas taip, kad nusikaltimas, kurį sudaro iš prekybos narkotikais gautų sumų užsienio valiuta įgijimas arba laikymas Nyderlanduose, arba perdavimas iš šios valstybės į kitą (veika už kurią Nyderlanduose buvo persekiojama ir priimtas apkaltinamasis nuosprendis dėl nusikalstamu būdu gauto turto įgijimo, pažeidžiant Baudžiamojo kodekso 416 straipsnį), ir kitas nusikaltimas, kurį sudaro iš prekybos narkotikais Nyderlanduose gautų sumų keitimas Belgijos valiutos keityklose (veika, už kuria buvo persekiojama Belgijoje dėl nusikalstamu būdu gauto turto įgijimo ir kitų su juo susijusių sandorių, pažeidžiant Baudžiamojo kodekso 505 straipsnį) turi būti laikomi „tomis pačiomis veikomis“ minėto 54 straipsnio prasme, jei teismas nustato, kad jos susijusios, nes turi tą patį tikslą ir teisiniu požiūriu sudaro vieną ir tą pačią veiką?

               2.

               Jei atsakymas į pirmą klausimą teigiamas, ar Šengeno susitarimą įgyvendinančios konvencijos 54 straipsnio žodžiai „už tas pačias veikas negali būti persekiojamas“ reiškia, kad jei žodžiai „tos pačios veikos“ apima skirtingas veikas, kurios susijusios, nes turi tą patį tikslą ir todėl sudaro vieną ir tą pačią veiką, galima daryti išvadą, jog kaltinamojo pinigų plovimu nebegalima persekioti Belgijoje, nuo to momento, kai jis buvo deramai nuteistas Nyderlanduose už kitus tuo pačiu tikslu įvykdytus nusikaltimus, nepaisant tuo pačiu laikotarpiu įvykdytų nusikaltimų, kurie Belgijoje buvo atskleisti arba dėl kurių šioje valstybėje pradėtas baudžiamasis persekiojimas tik po to, kai užsienyje buvo priimtas galutinis nuosprendis, ar reikėtų aiškinti, kad šie žodžiai reiškia, jog tokiu atveju teismas gali papildomai nuteisti už šias kitas veikas, atsižvelgdamas į jau paskirtas bausmes, jei mano, kad paskirtosios bausmės nėra teisingas nubaudimas už visus teisės pažeidimus, ir jei visos paskirtos bausmės bendrai neviršytų maksimalios griežčiausios bausmės?

      (1)  OL L 239, 2000, p. 19


title: Byla C-225/15: 2015 m. gegužės 15 d. Tribunale di Reggio Calabria (Italija) pateiktas prašymas priimti prejudicinį sprendimą baudžiamojoje byloje prieš Domenico POLITANO’

text:
               10.8.2015

               LT

               Europos Sąjungos oficialusis leidinys

               C 262/6

         2015 m. gegužės 15 d.Tribunale di Reggio Calabria (Italija) pateiktas prašymas priimti prejudicinį sprendimą baudžiamojoje byloje prieš Domenico POLITANO’
   (Byla C-225/15)
   (2015/C 262/08)
   Proceso kalba: italų

      Prašymą priimti prejudicinį sprendimą pateikęs teismas

      Tribunale di Reggio Calabria

      Šalis pagrindinėje baudžiamojoje byloje

   Domenico POLITANO’

      Prejudiciniai klausimai

               1.

               Ar SESV 49 straipsnis ir vienodo požiūrio bei veiksmingumo principai turi būti aiškinami taip, kad jie draudžia nacionalinės teisės aktus azartinių lošimų srityje, kuriuose numatyta organizuojant naują viešojo pirkimo konkursą (pagal 2012 m. balandžio 26 d. Įstatymo Nr. 44 [10 straipsnio 9 octies dalį]) dėl koncesijų suteikimo numatyti pašalinimo iš konkurso dėl netenkinamo ekonominės ir finansinės padėties reikalavimo sąlygą, kai dalyvis neatitinka dviejų alternatyvių kriterijų, susijusių su dviem pažymomis iš dviejų skirtingų finansinių institucijų?“
               Taip pat ar:

               2.

               2004 m. kovo 31 d. Europos Parlamento ir Tarybos direktyvos 2004/18/EB (1) 47 straipsnis turi būti aiškinamas taip, kad draudžia nacionalinės teisės aktus azartinių lošimų srityje, kuriuose numatyta organizuojant naują viešojo pirkimo konkursą (pagal 2012 m. balandžio 26 d. Įstatymo Nr. 44 [10 straipsnio 9 octies dalį]) dėl koncesijų suteikimo [numatyti sąlygą dėl pašalinimo iš konkurso dėl netenkinamo] ekonominės ir finansinės padėties reikalavimo, kai nėra dokumentų ir alternatyvių situacijos sprendimo galimybių, numatytų Bendrijos teisėje, suteikimo?

      (1)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132).


title: Byla T-139/16: 2016 m. kovo 31 d. pareikštas ieškinys byloje SDSR/EUIPO – Berghaus (BERG OUTDOOR)

text:
               17.5.2016

               LT

               Europos Sąjungos oficialusis leidinys

               C 175/33

         2016 m. kovo 31 d. pareikštas ieškinys byloje SDSR/EUIPO – Berghaus (BERG OUTDOOR)

   (Byla T-139/16)
   (2016/C 175/39)
   Kalba, kuria surašytas ieškinys: anglų

      Šalys

      Ieškovė: Sports Division SR, SA (SDSR) (Matozinjosas, Portugalija), atstovaujama advokatų A. Sebastião ir J. Pimenta

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Berghaus Ltd (Londonas, Jungtinė Karalystė)

      Su procedūra EUIPO susijusi informacija

      Pareiškėja: ieškovė.

      Prekių ženklas, dėl kurio kilo ginčas: vaizdinio prekių ženklo, kuriame yra žodiniai elementai „BERG OUTDOOR“, tarptautinė registracija, galiojanti Europos Sąjungoje – Europos Sąjungoje galiojanti tarptautinė registracija Nr. 1 116 936.

      Procedūra EUIPO: protesto procedūra.

      Ginčijamas sprendimas: 2016 m. sausio 21 d. EUIPO antrosios apeliacinės tarybos sprendimas byloje R 153/2015-2.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               įpareigoti EUIPO įregistruoti visą tarptautinį prekių ženklą Nr. 1116936, kurio registracija galioja Europos Sąjungoje,

               —

               priteisti iš kitos šalies bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla F-70/12: 2012 m. liepos 4 d. pareikštas ieškinys byloje ZZ prieš EIVT

text:
               25.8.2012

               LT

               Europos Sąjungos oficialusis leidinys

               C 258/29

         2012 m. liepos 4 d. pareikštas ieškinys byloje ZZ prieš EIVT

   (Byla F-70/12)
   2012/C 258/53
   Proceso kalba: prancūzų

      Šalys

      Ieškovas: ZZ, atstovaujamas advokatų D. Abreu Caldas, S. Orlandi, A. Coolen, É. Marchal

      Atsakovė: Europos išorės veiksmų tarnyba

      Ginčo dalykas bei aprašymas

   Sprendimo nepaaukštinti ieškovo pareigų į AD 13 lygį per 2011 m. pareigų paaukštinimo procedūrą panaikinimas.

      Ieškovo reikalavimai

               —

               Panaikinti 2011 m. lapkričio 15 d. sprendimą nepaaukštinti ieškovo pareigų į AD 13 lygį per 2011 m. pareigų paaukštinimo procedūrą.

               —

               priteisti iš EIVT bylinėjimosi išlaidas.


title: Nuomonė 3/15: Pagal SESV 218 straipsnio 11 dalį Europos Komisijos paduotas prašymas pateikti nuomonę

text:
               21.9.2015

               LT

               Europos Sąjungos oficialusis leidinys

               C 311/13

         Pagal SESV 218 straipsnio 11 dalį Europos Komisijos paduotas prašymas pateikti nuomonę
   (Nuomonė 3/15)
   (2015/C 311/15)
   Proceso kalba: visos oficialiosios kalbos

      Prašymą pateikusi šalis

   Europos Komisija, atstovaujama F. Castillo de la Torre, B. Hartmann, J. Samnadda

      Teisingumo Teismui pateiktas klausimas

   Ar Europos Sąjunga turi išimtinę kompetenciją sudaryti Marakešo sutartį dėl geresnių sąlygų susipažinti su paskelbtais kūriniais sudarymo akliems, regos sutrikimų ar kitą spausdinto teksto skaitymo negalią turintiems asmenims?


title: Byla C-158/11: 2011 m. balandžio 1 d. Cour de cassation (Prancūzija) pateiktas prašymas priimti prejudicinį sprendimą byloje Auto 24 SARL prieš Jaguar Land Rover France

text:
               18.6.2011

               LT

               Europos Sąjungos oficialusis leidinys

               C 179/11

         2011 m. balandžio 1 d.Cour de cassation (Prancūzija) pateiktas prašymas priimti prejudicinį sprendimą byloje Auto 24 SARL prieš Jaguar Land Rover France

   (Byla C-158/11)
   2011/C 179/19
   Proceso kalba: prancūzų

      Prašymą priimti prejudicinį sprendimą pateikęs teismas

      Cour de cassation

      Šalys pagrindinėje byloje

      Ieškovė: Auto 24 SARL

      Atsakovė: Jaguar Land Rover France

      Prejudicinis klausimas

   Kaip turi būti aiškinami Išimties reglamento Nr. 1400/2002 (1) 1 straipsnio 1 dalies f punkte vartojami žodžiai „konkretūs kriterijai“, kiek tai susiję su kiekybiniu pasirinktiniu platinimu?

      (1)  2002 m. liepos 31 d. Komisijos reglamentas (EB) Nr. 1400/2002 dėl Sutarties 81 straipsnio 3 dalies taikymo vertikalių susitarimų ir suderintų veiksmų rūšims motorinių transporto priemonių sektoriuje (OL L 203, p. 30; 2004 m. specialusis leidimas lietuvių k., 8 sk., 2 t., p. 158).


title: Byla C-78/13: 2013 m. sausio 15 d. Constantin Hârsulescu pateiktas apeliacinis skundas dėl 2012 m. lapkričio 13 d. Bendrojo Teismo (aštuntoji kolegija) priimtos nutarties byloje T-400/12 Hârsulescu prieš Rumuniją

text:
               21.12.2013

               LT

               Europos Sąjungos oficialusis leidinys

               C 377/5

         2013 m. sausio 15 d. Constantin Hârsulescu pateiktas apeliacinis skundas dėl 2012 m. lapkričio 13 d. Bendrojo Teismo (aštuntoji kolegija) priimtos nutarties byloje T-400/12 Hârsulescu prieš Rumuniją

   (Byla C-78/13)
   2013/C 377/09
   Proceso kalba: rumunų

      Šalys

      Apeliantas: Constantin Hârsulescu, atstovaujamas advokato I. L. Cioplea

      Kita proceso šalis: Rumunija
   2013 m. spalio 3 d. nutartimi Teisingumo Teismas (dešimtoji kolegija) atmetė apeliacinį skundą ir nemokamos teisinės pagalbos prašymą.


title: Byla C-130/14: 2014 m. rugsėjo 12 d. Teisingumo Teismo pirmininko nutartis byloje Europos Komisija/Belgijos Karalystė

text:
               1.12.2014

               LT

               Europos Sąjungos oficialusis leidinys

               C 431/16

         2014 m. rugsėjo 12 d. Teisingumo Teismo pirmininko nutartis byloje Europos Komisija/Belgijos Karalystė

   (Byla C-130/14) (1)

   (2014/C 431/25)
   Proceso kalba: prancūzų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 159, 2014 5 26.


title: Byla C-248/14 P: 2016 m. kovo 10 d. Teisingumo Teismo (trečioji kolegija) sprendimas byloje Schwenk Zement KG/Europos Komisija (Apeliacinis skundas — Konkurencija — „Cemento ir susijusių produktų“ rinka — Administracinė procedūra — Reglamentas (EB) Nr. 1/2003 — 18 straipsnio 1 ir 3 dalys — Sprendimas dėl prašymo pateikti informacijos — Motyvavimas — Prašymo patikslinimas)

text:
               2.5.2016

               LT

               Europos Sąjungos oficialusis leidinys

               C 156/6

         2016 m. kovo 10 d. Teisingumo Teismo (trečioji kolegija) sprendimas byloje Schwenk Zement KG/Europos Komisija

   (Byla C-248/14 P) (1)

   ((Apeliacinis skundas - Konkurencija - „Cemento ir susijusių produktų“ rinka - Administracinė procedūra - Reglamentas (EB) Nr. 1/2003 - 18 straipsnio 1 ir 3 dalys - Sprendimas dėl prašymo pateikti informacijos - Motyvavimas - Prašymo patikslinimas))
   (2016/C 156/07)
   Proceso kalba: vokiečių

      Šalys

      Apeliantė: Schwenk Zement KG, atstovaujama advokatų M. Raible ir S. Merz

      Kita proceso šalis: Europos Komisija, atstovaujama M. Kellerbauer, L. Malferrari ir R. Sauer

      Rezoliucinė dalis

               1.

               Panaikinti 2014 m. kovo 14 d. Europos Sąjungos Bendrojo Teismo sprendimą Schwenk Zement/Komisija (T-306/11, EU:T:2014:123).

               2.

               Panaikinti 2011 m. kovo 30 d. Komisijos sprendimą C(2011) 2367 galutinis dėl procedūros pagal Tarybos reglamento (EB) Nr. 1/2003 18 straipsnio 3 dalį (byla COMP/39520 – Cementas ir susiję produktai).

               3.

               Priteisti iš Europos Komisijos padengti ne tik savo, bet ir Schwenk Zement KG bylinėjimosi išlaidas, patirtas tiek per procesą pirmojoje instancijoje byloje T-306/11, tiek per šį apeliacinį procesą.

      (1)  OL C 223, 2014 7 14.


title: Byla T-233/05 Nomura Principal Investment Plc and Nomura International Plc2005 m. birželio 23 d. pareikštas ieškinys Europos Bendrijų Komisijai

text:
               3.9.2005

               LT

               Europos Sąjungos oficialusis leidinys

               C 217/46

      Nomura Principal Investment Plc and Nomura International Plc2005 m. birželio 23 d. pareikštas ieškinys Europos Bendrijų Komisijai
   (Byla T-233/05)
   (2005/C 217/100)
   Proceso kalba: anglų
   2005 m. birželio 23 d. Europos Bendrijų Pirmosios instancijos teisme buvo pareikštas Nomura Principal Investment Plc ir Nomura International Plc, įsteigtų Londone (Jungtinė Karalystė), atstovaujamų advokatų C.-D. Ehlermann, F. Louis, A. Vallery ir G. Axel Gutermuth, ieškinys Europos Bendrijų Komisijai.
   Ieškovės Pirmosios instancijos teismo prašo:

               —

               panaikinti visą 2005 m. balandžio 13 d. Komisijos sprendimą D(2005) 3507;

               —

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Komisija ginčijamu sprendimu patvirtino atsisakymą suteikti ieškovėms galimybę susipažinti su visų per procedūras ir tyrimus, kuriuos atlikus priimtas 2004 m. liepos 14 d. Komisijos sprendimas byloje dėl valstybės pagalbos Nr. CZ 46/2003 — Čekijos Respublika — Investicní a postovní banka, a.s. (IPB)/Ceskoslovenská obchodní banka, a.s. (CSOB), surinktų dokumentų nekonfidencialios versijos kopija.
   Ieškovės tvirtina, kad Komisija klaidingai taikė Reglamento 1049/2001 (1) 4 straipsnio 2 dalies trečioje įtraukoje numatytą išimtį visiems nagrinėjamiems dokumentams ir kad Komisija, inter alia, kiekvieno dokumento turinio neįvertino individualiai.
   Dėl Čekijos valdžios institucijų dokumentų ir Komisijos vidaus dokumentų ieškovės nurodo, kad Komisija klaidingai taikė Reglamento 4 straipsnio 3 dalies antroje pastraipoje ir 4 straipsnio 5 dalyje numatytas išimtis.
   Be to, ieškovės nurodo, kad Komisija padarė klaidą, nesuteikdama galimybės iš dalies susipažinti su prašomais dokumentais pagal Reglamento 4 straipsnio 6 dalį ir kad Komisija nepakankamai motyvavo savo sprendimą pagal EB 253 straipsnį.
   Galiausiai ieškovės mano, kad Reglamento 4 straipsnio 2 dalies trečios įtraukos ir 4 straipsnio 3 dalies antro punkto išimtys neturėjo būti taikomos ir kad viršesnis viešasis interesas apsaugoti Europos Sąjungos valstybės pagalbos ir plėtros politikos integralumą reikalavo užtikrinti galimybę susipažinti su dokumentais.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43).


title: Byla C-208/11 P: 2011 m. balandžio 29 d. Internationaler Hilfsfonds e.V. pateiktas apeliacinis skundas dėl 2011 m. kovo 24 d. Bendrojo Teismo (ketvirtoji kolegija) nutarties byloje Internationaler Hilfsfonds e.V. prieš Komisiją , T-36/10

text:
               16.7.2011

               LT

               Europos Sąjungos oficialusis leidinys

               C 211/14

         2011 m. balandžio 29 d.Internationaler Hilfsfonds e.V. pateiktas apeliacinis skundas dėl 2011 m. kovo 24 d. Bendrojo Teismo (ketvirtoji kolegija) nutarties byloje Internationaler Hilfsfonds e.V. prieš Komisiją, T-36/10
   (Byla C-208/11 P)
   2011/C 211/27
   Proceso kalba: vokiečių

      Šalys

      Apeliantas: Internationaler Hilfsfonds e.V., atstovaujamas advokato H. Kaltenecker

      Kitos proceso šalys: Europos Komisija, Danijos Karalystė

      Apeliantės reikalavimai

               —

               panaikinti ginčijamas priemones ir priimti galutinį sprendimą iš esmės arba, nepatenkinus šio prašymo, grąžinti bylą Bendrajam Teismui naujam sprendimui priimti;

               —

               priteisti iš Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantas — tai pagal Vokietijos teisę įsteigta, humanitarinėje srityje veikianti nevyriausybinė organizacija. Teisinio ginčo pagrindą sudaro jo su Komisija sudaryta sutartis „LIEN 97-2011“ dėl medicininio pagalbos projekto Kazachstane bendrojo finansavimo. Sutartį ir projektą Komisija vienašališkai, apelianto nuomone — neteisėtai, nutraukė 1999 m. spalio mėnesį.
   Nuo pat sutarties nutraukimo apeliantas bando nustatyti, kokios priežastys paskatino Komisiją nutraukti jos ir Kazachstano vyriausybės nuomone svarbų ir sėkmingai pradėtą projektą. Apeliantas įtaria piktnaudžiavimą tarnyba ir todėl keliose procedūrose, kreipdamasis į Europos ombudsmeną ir Sąjungos teismus, bandė pasiekti, kad Komisija leistų susipažinti su visais su tuo susijusias dokumentais pagal 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (toliau — Reglamentas Nr. 1049/2001). Komisija neleido susipažinti su visais dokumentais.
   Apeliacinis skundas pateiktas dėl Bendrojo Teismo nutarties, kuria jis kaip nepriimtiną atmetė apelianto ieškinį dėl 2009 m. spalio 9 d. Komisijos sprendimo, kuriuo ji eilinį kartą atsisakė leisti susipažinti su visais dokumentais, panaikinimo ir nurodė apeliantui padengti bylinėjimosi išlaidas. Apeliantas skundžia tai, kad Bendrasis Teismas neteisingai apskaičiavo ir išaiškino ieškinio pateikimo terminą.
   Apeliantas visų pirma skundžia tai, kad Bendrasis Teismas nepaisė to, jog ieškinys pateiktas dėl dvipakopėje procedūroje pagal Reglamentą Nr. 1049/2001 numatyto Komisijos sprendimo. Jo teigimu, jis neturėjo jokios galimybės pareikšti ieškinio iki buvo pateiktas atsakymas, apie kurį buvo pranešusi Komisija, į 2009 m. spalio 15 d. jo kartotinę paraišką, kuria jis prašė iš naujo įvertinti 2009 m. spalio 9 d. atsakymą į jo pirminę paraišką. Todėl, apelianto nuomone, šiuo klausimu jis veikė laikydamasis Sąjungos teismų praktikos. Anot jo, ieškinio pateikimo terminas prasidėjo gavus pagal Reglamento Nr. 1049/2001 8 straipsnio 3 dalį neigiamu laikomą atsakymą į jo kartotinę paraišką, t. y. — 2009 m. gruodžio 2 d. Jis baigėsi 2010 m. vasario 2 d. Todėl, apelianto supratimu, ieškinys buvo pateiktas per nustatytą terminą. Jis nesupranta, kodėl Bendrasis Teismas teisiškai klaidingai nustatė, kad ieškinio pateikimo terminas prasidėjo 2009 m. spalio 16 d. (kartotinės paraiškos pateikimo diena) ir baigėsi 2009 m. gruodžio 29 d., nepaisydamas to, jog 2009 m. spalio 9 d. sprendimas (preliminarus atsakymas į pirminę paraišką) aktu, dėl kurio galima pareikšti ieškinį, tapo tik pateikus neigiamą atsakymą į kartotinę paraišką.


title: Byla T-149/09 R: 2009 m. birželio 8 d. Pirmosios instancijos teismo pirmininko nutartis byloje Dover prieš Parlamentą (Laikinųjų apsaugos priemonių taikymas — Išmokų, išmokėtų kaip Parlamento narių padėjėjams skirtų išlaidų kompensacija, išieškojimas — Prašymas sustabdyti vykdymą — Nepriimtinumas — Skubos nebuvimas)

text:
               1.8.2009

               LT

               Europos Sąjungos oficialusis leidinys

               C 180/51

         2009 m. birželio 8 d. Pirmosios instancijos teismo pirmininko nutartis byloje Dover prieš Parlamentą
   (Byla T-149/09 R)
   (Laikinųjų apsaugos priemonių taikymas - Išmokų, išmokėtų kaip Parlamento narių padėjėjams skirtų išlaidų kompensacija, išieškojimas - Prašymas sustabdyti vykdymą - Nepriimtinumas - Skubos nebuvimas)
   2009/C 180/96
   Proceso kalba: anglų

      Šalys

      Ieškovas: Densmore Ronald Dover (Boramvudas, Harfordšyras, Jungtinė Karalystė), atstovaujamas QC D. Vaughan, baristerio M. Lester, ir solisitoriaus M. French

      Atsakovas: Europos Parlamentas, atstovaujamas H. Krück, D. Moore ir M. Windisch

      Dalykas

   Prašymas sustabdyti 2009 m. sausio 29 d. Europos Parlamento generalinio sekretoriaus sprendimo D (2009) 4639 dėl išmokų, ieškovui nepagrįstai išmokėtų kaip Parlamento narių padėjėjams skirtų išlaidų kompensacija, išieškojimo, šio sprendimu pagrindu priimtos debeto avizos ir bet kokio sprendimo išskaičiuoti reikalaujamą grąžinti sumą iš kitų ieškovui priklausančių Parlamento išmokų, vykdymą.

      Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti bylinėjimosi išlaidų klausimo nagrinėjimą.


title: Byla T-163/08: 2010 m. gegužės 19 d. Bendrojo Teismo sprendimas byloje Arbeitsgemeinschaft Golden Toast prieš VRDT (Golden Toast) (Bendrijos prekių ženklas — Žodinio Bendrijos prekių ženklo „Golden Toast“ paraiška — Absoliutus atmetimo pagrindas — Apibūdinamasis požymis — Reglamento (EB) Nr. 40/94 7 straipsnio 1 dalies c punktas (dabar — Reglamento (EB) Nr. 207/2009 7 straipsnio 1 dalies c punktas))

text:
               3.7.2010

               LT

               Europos Sąjungos oficialusis leidinys

               C 179/34

         2010 m. gegužės 19 d. Bendrojo Teismo sprendimas byloje Arbeitsgemeinschaft Golden Toast prieš VRDT (Golden Toast)

   (Byla T-163/08) (1)

   (Bendrijos prekių ženklas - Žodinio Bendrijos prekių ženklo „Golden Toast“ paraiška - Absoliutus atmetimo pagrindas - Apibūdinamasis požymis - Reglamento (EB) Nr. 40/94 7 straipsnio 1 dalies c punktas (dabar - Reglamento (EB) Nr. 207/2009 7 straipsnio 1 dalies c punktas))
   2010/C 179/57
   Proceso kalba: vokiečių

      Šalys

      Ieškovė: Arbeitsgemeinschaft Golden Toast e.V. (Diuseldorfas, Vokietija), atstovaujama advokatų A. Späth ir G. Hasselblatt

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama S. Schäffner

      Dalykas

   Ieškinys dėl 2008 m. sausio 31 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimo (byla R 761/2007-1), susijusio su prašymu įregistruoti žodinį žymenį „Golden Toast“ kaip Bendrijos prekių ženklą

      Rezoliucinė dalis

               1.

               Atmesti ieškinį.

               2.

               Priteisti iš Arbeitsgemeinschaft Golden Toast eV bylinėjimosi išlaidas.

      (1)  OL C 171, 2008 7 5.


title: Byla T-651/13: 2014 m. birželio 2 d. Bendrojo Teismo nutartis byloje Time/VRDT (InStyle)

text:
               15.9.2014

               LT

               Europos Sąjungos oficialusis leidinys

               C 315/72

         2014 m. birželio 2 d. Bendrojo Teismo nutartis byloje Time/VRDT (InStyle)

   (Byla T-651/13) (1)

   2014/C 315/121
   Proceso kalba: anglų
   Ketvirtosios kolegijos pirmininkas nutartimi nurodė išbraukti bylą iš registro.

      (1)  OL C 61, 2014 3 1.


title: Byla T-133/16: 2016 m. kovo 29 d. pareikštas ieškinys byloje Caisse régionale de crédit agricole mutuel Alpes Provence/ECB

text:
               17.5.2016

               LT

               Europos Sąjungos oficialusis leidinys

               C 175/30

         2016 m. kovo 29 d. pareikštas ieškinys byloje Caisse régionale de crédit agricole mutuel Alpes Provence/ECB

   (Byla T-133/16)
   (2016/C 175/35)
   Proceso kalba: prancūzų

      Šalys

      Ieškovė: Caisse régionale de crédit agricole mutuel Alpes Provence (Provanso Eksas, Prancūzija), atstovaujama advokato H. Savoie

      Atsakovas: Europos Centrinis Bankas

      Reikalavimai

   Ieškovė Bendrojo Teismo prašo:

               —

               Panaikinti 2016 m. sausio 29 d. Europos Centrinio Banko sprendimą (ECB/SSM/2016 – 969500TJ5KRTCJQWXH05/98), priimtą pagal Europos Centrinio Banko reglamento (ES) Nr. 468/2014 4 straipsnio 1 dalies e punktą ir Prancūzijos pinigų ir finansų kodekso L. 511-13, L. 511-52, L. 511-58, L. 612-23-1 ir R. 612-29-3 straipsnius.

      Ieškinio pagrindai ir pagrindiniai argumentai

   Grįsdama ieškinį ieškovė remiasi keturiais pagrindais.

               1.

               Pirmasis ieškinio pagrindas susijęs su tuo, kad skundžiamas sprendimas yra neteisėtas, nes juo pažeistos 2013 m. birželio 26 d. Europos Parlamento ir Tarybos direktyvos 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (toliau – CRD IV direktyva), 13 straipsnio ir Prancūzijos pinigų ir finansų kodekso (toliau – CMF) L. 511-13 straipsnio nuostatos.

               2.

               Antrasis ieškinio pagrindas susijęs su tuo, kad skundžiamas sprendimas yra neteisėtas, nes juo pažeistas CMF L. 511-52 straipsnis.

               3.

               Trečiasis ieškinio pagrindas susijęs su tuo, kad skundžiamas sprendimas yra neteisėtas, nes ECB pažeidė CMF L. 511-13 straipsnį ir CRD IV direktyvos 13 ir 88 straispnius.

               4.

               Ketvirtasis ieškinio pagrindas, nurodytas kaip papildomas, susijęs su tuo, kad skundžiamas sprendimas yra neteisėtas ir dėl to, kad ECB pažeidė CMF L. 511-58 straipsnį.


title: Byla T-443/17: 2017 m. liepos 14 d. pareikštas ieškinys byloje António Conde & Companhia/Komisija

text:
               4.9.2017

               LT

               Europos Sąjungos oficialusis leidinys

               C 293/39

         2017 m. liepos 14 d. pareikštas ieškinys byloje António Conde & Companhia/Komisija

   (Byla T-443/17)
   (2017/C 293/49)
   Proceso kalba: anglų

      Šalys

      Ieškovė: António Conde & Companhia, SA (Gafanha de Nazaré, Portugalija), atstovaujama advokato J. García-Gallardo Gil-Fournier

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti Komisijos sprendimą atsisakyti nedelsiant perduoti Žvejybos šiaurės vakarų Atlante organizacijos sekretoriatui leidimus turinčių Portugalijos laivų SANTA ISABEL ir CALVÃO pavadinimus, dėl to neleidžiant jiems nuo 2017 m. liepos 1 d. šiaurės rytų Atlanto žvejybos rajonuose žvejoti paprastuosius jūrinius ešerius ir krevetes ir pažeidžiant Reglamento Nr. 1236/2010 (1) 5 straipsnio 1 dalį.

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi vieninteliu pagrindu, grindžiamu tuo, kad atsakovė pažeidė Reglamento Nr. 1236/2010 5 straipsnio 1 dalį, kai trukdė Portugalijos sudaromo laivų sąrašo rengimui ir jo neperdavė Žvejybos šiaurės rytų Atlante komisijos sekretoriatui. Atsakovė neturi teisės tokių sąrašų komentuoti, iš dalies keisti, teikti rekomendacijas, vertinti, atmesti, rengti arba daryti spaudimą valstybėms narėms.

      (1)  2010 m. gruodžio 15 d. Europos Parlamento ir Tarybos reglamentas (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose, ir panaikinamas Tarybos reglamentas (EB) Nr. 2791/1999 (OL L 348, 2010, p. 17).


title: Bylos T-321/11 ir T-322/11: 2013 m. gegužės 14 d. Bendrojo Teismo sprendimas byloje Morelli prieš VRDT — Associazone nazionale circolo del popolo della libertà ir Brambilla (PARTITO DELLA LIBERTA’) (Bendrijos prekių ženklas — Protesto procedūra — Žodinio Bendrijos prekių ženklo PARTITO DELLA LIBERTA’ ir vaizdinio Bendrijos prekių ženklo „Partito della Libertà“ paraiškos — Ankstesnio nacionalinio domeno pavadinimas „partitodellaliberta.it“ — Reglamento (EB) Nr. 207/2009 8 straipsnio 4 dalis — Ankstesnio domeno pavadinimo „partitodellaliberta.it“ naudojimo prekyboje neįrodymas)

text:
               22.6.2013

               LT

               Europos Sąjungos oficialusis leidinys

               C 178/9

         2013 m. gegužės 14 d. Bendrojo Teismo sprendimas byloje Morelli prieš VRDT — Associazone nazionale circolo del popolo della libertà ir Brambilla (PARTITO DELLA LIBERTA’)

   (Bylos T-321/11 ir T-322/11) (1)

   (Bendrijos prekių ženklas - Protesto procedūra - Žodinio Bendrijos prekių ženklo PARTITO DELLA LIBERTA’ ir vaizdinio Bendrijos prekių ženklo „Partito della Libertà“ paraiškos - Ankstesnio nacionalinio domeno pavadinimas „partitodellaliberta.it“ - Reglamento (EB) Nr. 207/2009 8 straipsnio 4 dalis - Ankstesnio domeno pavadinimo „partitodellaliberta.it“ naudojimo prekyboje neįrodymas)
   2013/C 178/15
   Proceso kalba: italų

      Šalys

      Ieškovas: Raffaello Morelli (Roma, Italija), atstovaujamas advokato G. Brenelli

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock

      Kitos procedūros VRDT Apeliacinėje taryboje šalys, įstojusios į bylą Bendrajame Teisme: Associazone nazionale circolo del popolo della libertà (Milanas, Italija) (byla T-321/11) ir Michela Vittoria Brambilla (Milanas) (byla T-322/11), atstovaujamos advokatų P. Tarchini, G. Sena ir C. M. Furlani

      Dalykas

   Ieškiniai dėl 2011 m. kovo 17 d. VRDT pirmosios apeliacinės tarybos sprendimų (bylos R 1303/2010-1 ir R 1304/2010-1), susijusių su protesto procedūromis tarp Raffaello Morelli, viena pusė, ir atitinkamai Associazione nazionale circolo del popolo della libertà ir Michela Vittoria Brambilla, kita pusė.

      Rezoliucinė dalis

               1.

               Sujungti bylas T-321/11 ir T-322/11, kad jose būtų priimtas bendras sprendimas.

               2.

               Atmesti ieškinius.

               3.

               Priteisti iš Raffaello Morelli bylinėjimosi išlaidas.

      (1)  OL C 238, 2011 8 13.


title: Byla T-489/12: 2013 m. rugsėjo 9 d. Bendrojo Teismo nutartis byloje Planet prieš Komisiją (Arbitražinė išlyga — Šeštoji bendrosios mokslinių tyrimų, technologijų plėtros ir demonstravimo veiklos programa — Su Ontogov, FIT ir RACWeb projektais susijusios sutartys — Tinkamos finansuoti išlaidos — Suinteresuotumo pareikšti ieškinį nebuvimas — Nepriimtinumas)

text:
               16.11.2013

               LT

               Europos Sąjungos oficialusis leidinys

               C 336/24

         2013 m. rugsėjo 9 d. Bendrojo Teismo nutartis byloje Planet prieš Komisiją

   (Byla T-489/12) (1)

   (Arbitražinė išlyga - Šeštoji bendrosios mokslinių tyrimų, technologijų plėtros ir demonstravimo veiklos programa - Su Ontogov, FIT ir RACWeb projektais susijusios sutartys - Tinkamos finansuoti išlaidos - Suinteresuotumo pareikšti ieškinį nebuvimas - Nepriimtinumas)
   2013/C 336/51
   Proceso kalba: graikų

      Šalys

      Ieškovė: Planet AE Anonymi Etaireia Parochis Symvouleftikon Ypiresion (Atėnai, Graikija), atstovaujama advokato V. Christianos

      Atsakovė: Europos Komisija, atstovaujama R. Lyal ir B. Conte, padedamų advokato S. Drakakakis

      Dalykas

   Remiantis SESV 272 straipsniu ir 340 straipsnio pirma pastraipa pareikštas ieškinys, kuriuo prašoma pripažinti, pirma, kad Komisijos atsisakymas tinkamos finansuoti išlaidomis laikyti tam tikras sumas, išleistas vykdant pagal Europos bendrijos Šeštąją bendrosios mokslinių tyrimų, technologijų plėtros ir demonstravimo veiklos programą, prisidedančią prie Europos mokslinių tyrimų srities kūrimo ir naujovių (2002–2006) sudarytas sutartis „Ontology enabled E-Gov Service Configuration (Ontogov)“, „Fostering self-adaptive e-government service improvement using semantic technologies (FIT)“ ir „Risk Assessment for Customs in Western Balkans (RACWeb)“, reiškia Komisijos sutartinių įsipareigojimų pažeidimą ir, antra, kad šios sumos yra tinkamos finansuoti išlaidos ir neprivalo būti grąžintos.

      Rezoliucinė dalis

               1)

               Atmesti ieškinį kaip nepriimtiną.

               2)

               Planet AE Anonymi Etaireia Parochis Symvouleftikon Ypiresion padengia bylinėjimosi išlaidas.

      (1)  OL C 26, 2013 1 26.


title: Byla T-193/04 Hans-Martin Tillack 2004 m. birželio 1 d. pareikštas ieškinys Europos Bendrijų Komisijai

text:
               9.10.2004

               LT

               Europos Sąjungos oficialusis leidinys

               C 251/19

         Hans-Martin Tillack 2004 m. birželio 1 d. pareikštas ieškinys Europos Bendrijų Komisijai
   (Byla T-193/04)
   (2004/C 251/36)
   Bylos kalba: anglų
   2004 m. birželio 1 d. Europos Bendrijų Pirmosios instancijos teisme buvo pareikštas Hans-Martin Tillack, gyvenančio Briuselyje, atstovaujamo advokatų Ian S. Forrester, QC, Thierry Bosly, Christoph Arhold, Nathalie Flandin, Justus Herrlinger ir Juliette Siaens, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               panaikinti OLAF sprendimą pateikti skundą Vokietijos ir Belgijos valdžios institucijoms;

               —

               priteisti iš atsakovės materialinės žalos atlyginimą, kurio sumą nustatys Teismas, ir palūkanas, kurių normą nustatys Teismas;

               —

               priteisti iš atsakovės bylinėjimosi išlaidas;

               —

               imtis kitų ar tolesnių veiksmų, kurių reikia teisingumui įvykdyti.

         Teisiniai pagrindai ir pagrindiniai argumentai
   2004 m. kovo mėnesį Belgijos valdžios institucijos, gavusios oficialų Europos kovos su sukčiavimu tarnybos (OLAF) skundą, kuriame pareiškėjas kaltinamas ES pareigūno papirkimu, atliko kratą pareiškėjo biure ir namuose.
   Pareiškėjas prašo panaikinti OLAF sprendimą, nes jį priimant buvo pažeisti esminiai procedūriniai reikalavimai ir juo buvo pažeista pagrindinė teisė į žurnalistų informacijos šaltinių apsaugą.
   Pareiškėjo teigimu, neinformavus OLAF priežiūros komiteto prieš pateikiant oficialius skundus nacionalinėms valdžios institucijoms, buvo pažeista Reglamento 1073/99 (1) 11 straipsnio 7 dalis. Per visą OLAF vykdyto vidaus tyrimo laiką pareiškėjas nė karto nebuvo išklausytas. Be to, sprendimas yra negaliojantis, nes jis buvo priimtas remiantis netinkamu teisiniu pagrindu. OLAF vykdė OLAF vidaus tyrimą, kurio paskirtis yra atkleisti galimus pareigūnų atliktus galiojančių taisyklių pažeidimus, nors pareiškėjas nėra nė vienos iš Bendrijos institucijų pareigūnas ar tarnautojas.
   Toliau pareiškėjas teigia, kad OLAF sprendimu buvo pažeista pagrindinė teisė į žurnalistų informacijos šaltinių apsaugą, kuri yra spaudos laivės dalis, nes nacionalinės valdžios institucijos buvo paprašytos atlikti kratas pareiškėjo biure ir namuose, siekiant nustatyti asmenis Komisijoje, kurie jam teikė informaciją.
   Dėl prašymo atlyginti žalą pareiškėjas teigia, kad OLAF skundai nacionalinėms valdžios institucijoms ir viešai pareiškėjui pareikšti kaltinimai, buvo netinkamo administravimo atvejis, padaręs žalą pareiškėjo profesinei ir asmens reputacijai.

      (1)  1999 m. gegužės 25 d. Europos Parlamento ir Tarybos reglamentas (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (OL L 136, 1999 5 31, p.1)


title: Byla F-127/05  2005 m. gruodžio 21 d.  pareikštas ieškinys byloje Nanbru prieš Europos Parlamentą

text:
               11.3.2006

               LT

               Europos Sąjungos oficialusis leidinys

               C 60/55

         2005 m. gruodžio 21 d. pareikštas ieškinys byloje Nanbru prieš Europos Parlamentą
   (Byla F-127/05)
   (2006/C 60/102)
   Proceso kalba: prancūzų
   Šalys

      Ieškovė: Nicoele-Kiwi Nanbru (Briuselis, Belgija), atstovaujama advokato G. Vandersanden

      Atsakovas: Europos Parlamentas
   Ieškovės reikalavimai

               —

               panaikinti 2005 m. balandžio 28 d. Europos Parlamento sprendimą, apie kurį ieškovei buvo pranešta 2005 m. gegužės 3 d., dėl naujo jos teisių į senatvės pensiją nustatymo nuo 2005 m. sausio 1 d.;

               —

               atstatyti ieškovei senatvės pensijos išmokų dydį, kuris buvo nustatytas fiksuotais, vieningais ir sutikrintais skaičiais, kuriuos raštu (paštu arba raštais) pateikė ir žodžiu patvirtino Europos Parlamento Personalo direktoratas jai skirdamas kintamą 634,40 EUR sumą per mėnesį iki jos senatvės pensijos pabaigos;

               —

               atlyginti ieškovei moralinę žalą, kuri ex aequo et bono bei preliminariai buvo įvertinta 250 000 EUR;

               —

               priteisti iš atsakovo bylinėjimosi išlaidas.

         Ieškinio pagrindai ir pagrindiniai argumentai
   Ieškovė, Europos Parlamento laikinoji tarnautoja, išėjusi į pensiją nuo 2005 m. sausio 1 d., ginčija šios institucijos sprendimą sumažinti jos pensijos išmoką lyginant su ta, kuri jai buvo nurodyta tuo metu, kai ji vertino galimybes išeiti į pensiją ir prireikus paprašyti jos Belgijoje įgytas pensijos teises perkelti į Bendrijos sistemą.
   Kiek tai susiję su prašymu dėl panaikinimo, ieškovė teigia, kad nors administracinė valdžia galėjo pakeisti neteisėtą sprendimą, šiuo atveju naujas sprendimas, kuriuo nustatomos ieškovės pensijos teisės yra mažesnės nei buvo numatyta anksčiau, nebuvo priimtas per protingą terminą. Šiomis aplinkybėmis buvo pažeistas pasitikėjimas, kuriuo ieškovė galėjo teisėtai remtis, kiek tai susiję su pensijos išmokų suma.
   Kai dėl moralinės žalos, ji išplaukia iš Europos Parlamento šios bylos eigoje padarytų klaidų visumos.


title: Byla T-654/14: 2016 m. birželio 2 d. Bendrojo Teismo sprendimas byloje Revolution/EUIPO (REVOLUTION) (Europos Sąjungos prekių ženklas — Žodinio Europos Sąjungos prekių ženklo REVOLUTION paraiška — Prekių ženklas, kurį sudaro reklaminis šūkis — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas)

text:
               11.7.2016

               LT

               Europos Sąjungos oficialusis leidinys

               C 251/24

         2016 m. birželio 2 d. Bendrojo Teismo sprendimas byloje Revolution/EUIPO (REVOLUTION)

   (Byla T-654/14) (1)

   ((Europos Sąjungos prekių ženklas - Žodinio Europos Sąjungos prekių ženklo REVOLUTION paraiška - Prekių ženklas, kurį sudaro reklaminis šūkis - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas))
   (2016/C 251/25)
   Proceso kalba: anglų

      Šalys

      Ieškovė: Revolution LLC (Vašingtonas, Jungtinės Valstijos), atstovaujama advokatų P. Roncaglia, F. Rossi ir N. Parrotta

      Atsakovė: Europos Sąjungos intelektinės nuosavybės tarnyba (EUIPO), iš pradžių atstovaujama P. Geroulakos, vėliau – D. Gája ir A. Folliard-Monguiral

      Dalykas

   Ieškinys dėl 2014 m. birželio 11 d. EUIPO pirmosios apeliacinės tarybos sprendimo (byla R 2143/2013-1), susijusio su paraiška įregistruoti žodinį žymenį REVOLUTION kaip Europos Sąjungos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Revolution LLC bylinėjimosi išlaidas.

      (1)  OL C 388, 2014 11 3.


title: Byla T-324/08 2008 m. rugpjūčio 12 d. pareikštas ieškinys byloje Pescatori San Francesco di Paola prieš Komisiją

text:
               25.10.2008

               LT

               Europos Sąjungos oficialusis leidinys

               C 272/37

         2008 m. rugpjūčio 12 d. pareikštas ieškinys byloje Pescatori San Francesco di Paola prieš Komisiją

   (Byla T-324/08)
   (2008/C 272/72)
   Proceso kalba: italų
   Šalys

      Ieškovė: Societa' Cooperativa Pescatori San Francesco di Paola (Vibo Valentija, Italija), atstovaujama advokatų A. Maiorana, A. De Matteis, A. De Francesco

      Atsakovė: Europos Bendrijų Komisija
   Ieškovės reikalavimai

               —

               Panaikinti 2008 m. birželio 12 d. Komisijos reglamentą (EB) Nr. 530/2008, kuris buvo paskelbtas 2008 m. birželio 13 d. Oficialiajame leidinyje L 155.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra nurodyti byloje T-313/08 Veromar di Tudisco Alfio & Salvadore S.n.c. prieš Komisiją.


title: Byla C-556/11: 2012 m. vasario 9 d. Teisingumo Teismo nutartis byloje ( Juzgado Contencioso-Administrativo n °4 de Valladolid (Ispanija) prašymas priimti prejudicinį sprendimą) María Jesús Lorenzo Martínez prieš Junta de Castilla y León, Dirección General de Recursos Humanos de la Consejería de Educación (Procedūros reglamento 104 straipsnio 3 dalies pirma pastraipa — Socialinė politika — Direktyva 1999/70/EB — ETUC, UNICE ir CEEP bendrojo susitarimo dėl darbo pagal terminuotas sutartis 4 punkto 1 dalis — Viešajame sektoriuje sudaromos terminuotosios darbo sutartys — Neuniversitetinis švietimas — Teisė į šešiametį priedą už nuolatinį kvalifikacijos kėlimą — Nesuteikimas mokytojams, kurie yra laikinieji tarnautojai — Nediskriminavimo principas)

text:
               5.5.2012

               LT

               Europos Sąjungos oficialusis leidinys

               C 133/13

         2012 m. vasario 9 d. Teisingumo Teismo nutartis byloje (Juzgado Contencioso-Administrativo no 4 de Valladolid (Ispanija) prašymas priimti prejudicinį sprendimą) María Jesús Lorenzo Martínez prieš Junta de Castilla y León, Dirección General de Recursos Humanos de la Consejería de Educación

   (Byla C-556/11) (1)

   (Procedūros reglamento 104 straipsnio 3 dalies pirma pastraipa - Socialinė politika - Direktyva 1999/70/EB - ETUC, UNICE ir CEEP bendrojo susitarimo dėl darbo pagal terminuotas sutartis 4 punkto 1 dalis - Viešajame sektoriuje sudaromos terminuotosios darbo sutartys - Neuniversitetinis švietimas - Teisė į šešiametį priedą už nuolatinį kvalifikacijos kėlimą - Nesuteikimas mokytojams, kurie yra laikinieji tarnautojai - Nediskriminavimo principas)
   2012/C 133/23
   Proceso kalba: ispanų

      Prašymą priimti prejudicinį sprendimą pateikęs teismas

   Juzgado Contencioso-Administrativo no 4 de Valladolid

      Šalys

      Ieškovė: María Jesús Lorenzo Martínez
   Atsakovė: Junta de Castilla y León, Dirección General de Recursos Humanos de la Consejería de Educación

      Dalykas

   Prašymas priimti prejudicinį sprendimą — Juzgado Contencioso-Administrativo de Valladolid — 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis (OL L 175, p. 43; 2004 m. specialusis leidimas lietuvių k., 5 sk., 3 t., p. 368) priedo 4 punkto išaiškinimas — Nediskriminavimo principas — Šešiamečio priedo už nuolatinį kvalifikacijos kėlimą skyrimas konkretaus tarnautojų korpuso mokytojams — Skyrimas tik karjeros tarnautojams

      Rezoliucinė dalis

   1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis priedo 4 punkto 1 dalį reikia aiškinti taip, kad jai prieštarauja nacionalinis reglamentavimas, kaip antai nagrinėjamas pagrindinėje byloje, pagal kurį be jokio objektyvaus pagrindo teisė gauti šešiametį priedą už nuolatinį kvalifikacijos kėlimą numatyta tik tiems mokytojams, kurie yra nuolatiniai tarnautojai, ir nenumatyta tiems mokytojams, kurie yra laikinieji tarnautojai, nors šio priedo skyrimo sąlygų požiūriu šių dviejų kategorijų darbuotojų situacijos yra panašios.

      (1)  OL C 25, 2010 1 28.


title: Byla T-26/13: 2014 m. vasario 12 d. Bendrojo Teismo sprendimas byloje dm-drogerie markt prieš VRDT — Semtee (CALDEA) (Bendrijos prekių ženklas — Protesto procedūra — Žodinio Bendrijos prekių ženklo CALDEA paraiška — Ankstesnis tarptautinis žodinis prekių ženklas BALEA — Santykinis atmetimo pagrindas — Galimybės supainioti nebuvimas — Žymenų panašumo nebuvimas — Reglamento (EB) Nr. 207/2009 8 straipsnio 1 dalies b punktas)

text:
               29.3.2014

               LT

               Europos Sąjungos oficialusis leidinys

               C 93/23

         2014 m. vasario 12 d. Bendrojo Teismo sprendimas byloje dm-drogerie markt prieš VRDT — Semtee (CALDEA)

   (Byla T-26/13) (1)

   (Bendrijos prekių ženklas - Protesto procedūra - Žodinio Bendrijos prekių ženklo CALDEA paraiška - Ankstesnis tarptautinis žodinis prekių ženklas BALEA - Santykinis atmetimo pagrindas - Galimybės supainioti nebuvimas - Žymenų panašumo nebuvimas - Reglamento (EB) Nr. 207/2009 8 straipsnio 1 dalies b punktas)
   2014/C 93/39
   Proceso kalba: anglų

      Šalys

      Ieškovė: dm-drogerie markt GmbH & Co. KG (Karlsrūhė, Vokietija), atstovaujama advokatų O. Bludovsky, B. Beinert ir A. Bender

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Geroulakos

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Semtee (Escaldes Angornay, Andora)

      Dalykas

   Ieškinys dėl 2012 m. spalio 10 d. VRDT pirmosios apeliacinės tarybos sprendimo (byla R 2432/2011-1), susijusio su protesto procedūra tarp dm-drogerie markt GmbH & Co. KG ir Semtee.

      Rezoliucinė dalis

               1.

               Atmesti ieškinį.

               2.

               Priteisti iš Dm-drogerie markt GmbH & Co. KG bylinėjimosi išlaidas.

      (1)  OL C 86, 2013 3 23.


title: Byla C-429/04 Europos Bendrijų Komisijos 2004 m. rugsėjo 21 d. pareikštas ieškinys Belgijos Karalystei

text:
               20.11.2004

               LT

               Europos Sąjungos oficialusis leidinys

               C 284/13

         Europos Bendrijų Komisijos 2004 m. rugsėjo 21 d. pareikštas ieškinys Belgijos Karalystei
   (Byla C-429/04)
   (2004/C 284/26)
   2004 m. rugsėjo 21 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Knut Simonsson ir Wouter Wils, ieškinys Belgijos Karalystei.
   Pareiškėjas Teisingumo Teismo prašo:

               1)

               pripažinti, kad nepriimdama 2001 m. gruodžio 4 d. Europos Parlamento ir Tarybos direktyvą 2001/96/EB, nustatančią sausakrūvių laivų saugaus pakrovimo ir iškrovimo suderintus reikalavimus ir tvarką (1), įgyvendinančių įstatymų ir kitų teisės aktų arba bet kuriuo atveju jai nepranešdama apie šias nuostatas, Belgijos Karalystė neįvykdė savo įsipareigojimų pagal šią direktyvą.

               2)

               priteisti iš Belgijos Karalystės bylinėjimosi išlaidas.

         Teisiniai pagrindai ir pagrindiniai argumentai
   Direktyvos 2001/96/EB perkėlimo laikotarpis pasibaigė 2003 m. rugpjūčio 5 d.

      (1)  OL L 13, 2002 1 16, p. 9.


title: Byla T-388/15: 2015 m. liepos 15 d. pareikštas ieškinys byloje J & Joy/VRDT – Joy-Sportswear (JN-JOY)

text:
               16.11.2015

               LT

               Europos Sąjungos oficialusis leidinys

               C 381/45

         2015 m. liepos 15 d. pareikštas ieškinys byloje J & Joy/VRDT – Joy-Sportswear (JN-JOY)

   (Byla T-388/15)
   (2015/C 381/55)
   Kalba, kuria surašytas ieškinys: anglų

      Šalys

      Ieškovė: J & Joy SA (Varemas, Belgija), atstovaujama advokatų A. Maqua ir C. Pirenne

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Joy-Sportswear GmbH (Ottensoos, Vokietija)

      Su procedūra VRDT susijusi informacija

      Prekių ženklo, dėl kurio kilo ginčas, paraišką pateikęs asmuo: ieškovė

      Prekių ženklas, dėl kurio kilo ginčas: žodinis Bendrijos prekių ženklas JN-JOY – Registracijos paraiška Nr. 11 410 041

      Procedūra VRDT: protesto procedūra

      Ginčijamas sprendimas: 2015 m. balandžio 22 d. VRDT antrosios apeliacinės tarybos sprendimas byloje R 1353/2014-2

      Reikalavimai

   Ieškovė Bendrojo Teismo prašo:

               —

               persvarstyti Protesto skyriaus sprendimą ir pripažinti protestą nepriimtinu,

               —

               nurodyti protestą pareiškusiam asmeniui padengti bylinėjimosi išlaidas ir per protesto procedūrą ieškovės patirtas išlaidas, remiantis Reglamento dėl Bendrijos prekių ženklo 81 straipsniu.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla T-31/04  2006 m. kovo 15 d.  Pirmosios instancijos teismo sprendimas  Eurodrive prieš VRDT  ( Bendrijos prekių ženklas — Protesto procedūra — Vaizdinio Bendrijos prekių ženklo euroMASTER paraiška — Ankstesni nacionaliniai žodiniai prekių ženklai EUROMASTER — Prekių ir paslaugų panašumo nebuvimas — Protesto atmetimas iš dalies — Reglamento (EB) Nr. 40/94 8 straipsnio 1 dalies b punktas )

text:
               6.5.2006

               LT

               Europos Sąjungos oficialusis leidinys

               C 108/19

         2006 m. kovo 15 d. Pirmosios instancijos teismo sprendimas Eurodrive prieš VRDT

   (Byla T-31/04) (1)

   („Bendrijos prekių ženklas - Protesto procedūra - Vaizdinio Bendrijos prekių ženklo euroMASTER paraiška - Ankstesni nacionaliniai žodiniai prekių ženklai EUROMASTER - Prekių ir paslaugų panašumo nebuvimas - Protesto atmetimas iš dalies - Reglamento (EB) Nr. 40/94 8 straipsnio 1 dalies b punktas“)
   (2006/C 108/32)
   Proceso kalba: ispanų
   Šalys

      Ieškovė: Eurodrive Servises and Distribution NV (Amsterdamas, Nyderlandai), atstovaujama advokatų E. Chávarri ir A. Pérez-Gómez

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama I. de Medrano Caballero

      Kita proceso VRDT apeliacinėje taryboje šalis: Jesús Gómez Fríaz (Madridas, Ispanija)
   Bylos dalykas
   Ieškinys dėl 2003 m. lapkričio 12 d. VRDT pirmosios apeliacinės tarybos sprendimo (Bylos R 419/2001-1 ir R 530/2001-1), susijusio su protesto procedūra tarp Jesús Gómez Fríaz ir Eurodrive Servises and Distribution NV

   Rezoliucinė sprendimo dalis

               1.

               Atmesti ieškinį

               2.

               Priteisti iš ieškovės bylinėjimosi išlaidas.

      (1)  OL C 190, 2004 7 24.


title: Byla T-401/07: 2011 m. kovo 3 d. Bendrojo Teismo sprendimas byloje Caixa Geral de Depósitos prieš Komisiją (ERPF — Finansinės paramos sumažinimas — Visuotinė dotacija vietinėms investicijoms Portugalijoje paremti — Ieškinys dėl panaikinimo — Tiesioginis poveikis — Nepriimtinumas — Arbitražinė išlyga)

text:
               9.4.2011

               LT

               Europos Sąjungos oficialusis leidinys

               C 113/12

         2011 m. kovo 3 d. Bendrojo Teismo sprendimas byloje Caixa Geral de Depósitos prieš Komisiją

   (Byla T-401/07) (1)

   (ERPF - Finansinės paramos sumažinimas - Visuotinė dotacija vietinėms investicijoms Portugalijoje paremti - Ieškinys dėl panaikinimo - Tiesioginis poveikis - Nepriimtinumas - Arbitražinė išlyga)
   2011/C 113/23
   Proceso kalba: portugalų

      Šalys

      Ieškovė: Caixa Geral de Depósitos, SA (Lisabona, Portugalija), atstovaujama advokatų N. Mimoso Ruiz, F. Ponce de Leão Paulouro ir C. Farinhas

      Atsakovė: Europos Komisija, atstovaujama L. Flynn, P. Guerra e Andrade

      Ieškovės pusėje į bylą įstojusi šalis: Portugalijos Respublika, atstovaujama L. Inez Fernandes, S. Rodrigues ir A. Gattini

      Dalykas

   Prašymas iš dalies panaikinti 2007 m. liepos 31 d. Komisijos sprendimą C(2007) 3772, kuriuo sumažinta Europos regioninės plėtros fondo (ERPF) finansinė parama, susijusi su visuotine dotacija vietinėms investicijoms Portugalijoje paremti, kuri buvo suteikta 1995 m. liepos 28 d. Komisijos sprendimu C(95) 1769, ir prašymas priteisti iš Komisijos negautą paramos dalį pagal EB sutarties 238 straipsnį.

      Sprendimo rezoliucinė dalis

               1.

               Atmesti ieškinį kaip nepriimtiną.

               2.

               Caixa Geral de Depósitos, SA padengia savo ir Europos Komisijos patirtas bylinėjimosi išlaidas.

               3.

               Portugalijos Respublika padengia savo bylinėjimosi išlaidas.

      (1)  OL C 8, 2008 1 12.


title: Byla T-569/08: 2009 m. liepos 27 d. Pirmosios instancijos teismo nutartis byloje Visonic prieš VRDT — Sedea Electronique (VISIONIC)

text:
               24.10.2009

               LT

               Europos Sąjungos oficialusis leidinys

               C 256/37

         2009 m. liepos 27 d. Pirmosios instancijos teismo nutartis byloje Visonic prieš VRDT — Sedea Electronique (VISIONIC)
   (Byla T-569/08) (1)

   2009/C 256/66

      Proceso kalba: anglų

   Trečiosios kolegijos pirmininkas nutartimi nurodė išbraukti bylą iš registro.

      (1)  OL C 55, 2009 3 7.


title: Byla T-341/13: 2013 m. birželio 27 d. pareikštas ieškinys byloje Groupe Léa Nature prieš VRDT — Debonaire Trading (SO'BiO ētic)

text:
               7.9.2013

               LT

               Europos Sąjungos oficialusis leidinys

               C 260/42

         2013 m. birželio 27 d. pareikštas ieškinys byloje Groupe Léa Nature prieš VRDT — Debonaire Trading (SO'BiO ētic)

   (Byla T-341/13)
   2013/C 260/76
   Kalba, kuria surašytas ieškinys: anglų

      Šalys

      Ieškovė: Groupe Léa Nature (Perinji, Prancūzija), atstovaujama advokato S. Arnaud

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Debonaire Trading Internacional, Lda (Funšalis, Portugalija)

      Reikalavimai

   Ieškovė Bendrojo Teismo prašo:

               —

               pripažinti ieškinį priimtinu;

               —

               panaikinti 2013 m. kovo 26 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą R 203/2011-1, paskelbtą 2013 m. balandžio 18 d.,

               —

               nurodyti DEBONAIRE TRADING INTERNACIONAL LDA ir VRDT padengti savo bylinėjimosi išlaidas, kurias jie patyrė Bendrajame Teisme vykdytame procese.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas „SO’Bio ētic“ 3, 24 ir 25 klasių prekėms — Bendrijos prekių ženklo paraiška Nr. 6 827 281.

      Prekių ženklo ar žymens, kuriuo remtasi per protesto procedūrą, savininkas: kita procedūros Apeliacinėje taryboje šalis.

      Prekių ženklas ar žymuo, kuriuo remiamasi: Bendrijos prekių ženklo registracija ir Jungtinės Karalystės žodinio prekių ženklo registracija „SO…?“et al., 3 ir 25 klasių prekėms.

      Protestų skyriaus sprendimas: atmesti protestą.

      Apeliacinės tarybos sprendimas: panaikinti ginčijamą sprendimą ir atmesti Bendrijos prekių ženklo registraciją 3 ir 25 klasių prekėms.

      Ieškinio pagrindai: Bendrijos prekių ženklų reglamento 8 straipsnio 1 dalies b punkto ir 5 dalies pažeidimas.


title: Byla C-85/14: 2015 m. rugsėjo 17 d. Teisingumo Teismo (trečioji kolegija) sprendimas byloje (College van Beroep voor het Bedrijfsleven (Nyderlandai) prašymas priimti prejudicinį sprendimą) KPN BV/Autoriteit Consument en Markt (ACM) (Prašymas priimti prejudicinį sprendimą — Elektroninių ryšių tinklai ir paslaugos — Universaliosios paslaugos ir paslaugų gavėjų teisės — Direktyva 2002/22/EB — 28 straipsnis — Galimybė naudotis numeriais ir paslaugomis — Negeografiniai numeriai — Direktyva 2002/19/EB — 5, 8 ir 13 straipsniai — Nacionalinių reguliavimo institucijų kompetencija — Kainų kontrolė — Skambučių persiuntimo paslaugos — Nacionalinės teisės nuostatos, kuriomis telefono skambučių persiuntimo paslaugų teikėjai įpareigojami netaikyti didesnių tarifų, kai skambinama negeografiniais numeriais, nei taikomi tada, kai skambinama geografiniais numeriais — Didelės įtakos rinkoje neturinti įmonė — Kompetentinga nacionalinė institucija)

text:
               9.11.2015

               LT

               Europos Sąjungos oficialusis leidinys

               C 371/9

         2015 m. rugsėjo 17 d. Teisingumo Teismo (trečioji kolegija) sprendimas byloje (College van Beroep voor het Bedrijfsleven (Nyderlandai) prašymas priimti prejudicinį sprendimą) KPN BV/Autoriteit Consument en Markt (ACM)

   (Byla C-85/14) (1)

   ((Prašymas priimti prejudicinį sprendimą - Elektroninių ryšių tinklai ir paslaugos - Universaliosios paslaugos ir paslaugų gavėjų teisės - Direktyva 2002/22/EB - 28 straipsnis - Galimybė naudotis numeriais ir paslaugomis - Negeografiniai numeriai - Direktyva 2002/19/EB - 5, 8 ir 13 straipsniai - Nacionalinių reguliavimo institucijų kompetencija - Kainų kontrolė - Skambučių persiuntimo paslaugos - Nacionalinės teisės nuostatos, kuriomis telefono skambučių persiuntimo paslaugų teikėjai įpareigojami netaikyti didesnių tarifų, kai skambinama negeografiniais numeriais, nei taikomi tada, kai skambinama geografiniais numeriais - Didelės įtakos rinkoje neturinti įmonė - Kompetentinga nacionalinė institucija))
   (2015/C 371/11)
   Proceso kalba: nyderlandų

      Prašymą priimti prejudicinį sprendimą pateikęs teismas

      College van Beroep voor het Bedrijfsleven

      Šalys pagrindinėje byloje

      Ieškovė: KPN BV

      Atsakovė: Autoriteit Consument en Markt (ACM)

      Rezoliucinė dalis

               1.

               Sąjungos teisė turi būti aiškinama taip, kad pagal ją kompetentingai nacionalinei institucijai leidžiama nustatyti įpareigojimą dėl tarifų, kaip nagrinėjamąjį pagrindinėje byloje, atsižvelgiant į 2002 m. kovo 7 d. Europos Parlamento ir Tarybos direktyvos 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva), iš dalies pakeistos 2009 m. lapkričio 25 d. Europos Parlamento ir Tarybos direktyva 2009/136/EB, 28 straipsnio tikslą, siekiant panaikinti kliūtį skambinti negeografiniais numeriais Sąjungoje, kai ši kliūtis yra ne techninio pobūdžio, o nulemta tarifų, net ir neatlikus rinkos analizės, parodančios, kad atitinkama įmonė turi didelę įtaką rinkoje, jei toks įpareigojimas yra būtina ir proporcinga priemonė tam, kad galutiniai paslaugų gavėjai galėtų naudotis paslaugomis skambindami negeografiniais numeriais Sąjungoje.
               Nacionalinis teismas turi patikrinti, ar ši sąlyga įvykdyta ir ar įpareigojimas dėl tarifų yra objektyvus, skaidrus, proporcingas, nediskriminacinis, pagrįstas nustatytos problemos pobūdžiu, pateisinamas, atsižvelgiant į 2002 m. kovo 7 d. Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva), iš dalies pakeistos 2009 m. lapkričio 25 d. Europos Parlamento ir Tarybos direktyva 2009/140/EB, 8 straipsnyje nustatytus tikslus, ir ar buvo laikomasi Direktyvos 2002/21, iš dalies pakeistos Direktyva 2009/140, 6, 7 ir 7a straipsniuose numatytų procedūrų.

               2.

               Sąjungos teisė turi būti aiškinama taip, kad valstybė narė gali numatyti, jog atsižvelgiant į Direktyvos 2002/22, iš dalies pakeistos Direktyva 2009/136, 28 straipsnio tikslą įpareigojimą dėl tarifų, kaip nagrinėjamąjį pagrindinėje byloje, nustatytų kita valdžios institucija, o ne paprastai už Sąjungos naujosios elektroninių ryšių ir paslaugų reguliavimo sistemos taikymą atsakinga nacionalinė reguliavimo institucija, jeigu ši kita institucija atitinka Direktyvoje 2002/21, iš dalies pakeistoje Direktyva 2009/140, įtvirtintus kompetencijos, nepriklausomumo, nešališkumo ir skaidrumo reikalavimus ir jei sprendimus, kuriuos ji priima, galima veiksmingai apskųsti apeliacinei institucijai, nepriklausomai nuo suinteresuotųjų šalių, o tai turi patikrinti prašymą priimti prejudicinį sprendimą pateikęs teismas.

      (1)  OL C 151, 2014 5 19.


title: Byla T-767/15: 2017 m. vasario 28 d. Bendrojo Teismo sprendimas byloje Labeyrie/EUIPO – Delpeyrat (šviesių žuvų motyvo tamsiame fone atvaizdas) (Europos Sąjungos prekių ženklas — Registracijos panaikinimo procedūra — Vaizdinis Europos Sąjungos prekių ženklas, vaizduojantis šviesių žuvų motyvą tamsiame fone — Registracijos panaikinimas — Prekių ženklo naudojimas iš tikrųjų — Reglamento (EB) Nr. 207/2009 15 straipsnio 1 dalies a punktas ir 51 straipsnio 1 dalies a punktas — Forma, kuri skiriasi elementais, nepakeičiančiais skiriamojo pobūdžio)

text:
               18.4.2017

               LT

               Europos Sąjungos oficialusis leidinys

               C 121/28

         2017 m. vasario 28 d. Bendrojo Teismo sprendimas byloje Labeyrie/EUIPO – Delpeyrat (šviesių žuvų motyvo tamsiame fone atvaizdas)

   (Byla T-767/15) (1)

   ((Europos Sąjungos prekių ženklas - Registracijos panaikinimo procedūra - Vaizdinis Europos Sąjungos prekių ženklas, vaizduojantis šviesių žuvų motyvą tamsiame fone - Registracijos panaikinimas - Prekių ženklo naudojimas iš tikrųjų - Reglamento (EB) Nr. 207/2009 15 straipsnio 1 dalies a punktas ir 51 straipsnio 1 dalies a punktas - Forma, kuri skiriasi elementais, nepakeičiančiais skiriamojo pobūdžio))
   (2017/C 121/41)
   Proceso kalba: prancūzų

      Šalys

      Ieškovė: Labeyrie (Saint-Geours-de-Maremne, Prancūzija), atstovaujama advokato A. Lecomte

      Atsakovė: Europos Sąjungos intelektinės nuosavybės tarnyba (EUIPO), atstovaujama A. Folliard-Monguiral

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Delpeyrat (Saint-Pierre-du-Mont, Prancūzija), atstovaujama advokato J. Ennochi

      Dalykas

   Ieškinys dėl 2015 m. spalio 15 d. EUIPO pirmosios apeliacinės tarybos sprendimo (byla R 2694/2014-1), susijusio su registracijos panaikinimo procedūra tarp Delpeyrat ir Labeyrie.

      Rezoliucinė dalis

               1.

               Atmesti ieškinį.

               2.

               Labeyrie padengia savo ir EUIPO patirtas bylinėjimosi išlaidas.

               3.

               Delpeyrat padengia savo bylinėjimosi išlaidas.

      (1)  OL C 78, 2016 2 29.